PRITARTA

Ignalinos rajono savivaldybės administracijos direktoriaus 2023 m. sausio 17 d. įsakymu Nr. VT-23

**IGNALINOS R. DIDŽIASALIO „RYTO“ GIMNAZIJA**

**2023–2025 METŲ STRATEGINIS PLANAS**

**DIDŽIASALIS**

**2023**

**Turinys**

[I SKYRIUS 2](#_Toc123556832)

[ĮVADAS 2](#_Toc123556833)

[II SKYRIUS 2](#_Toc123556834)

[GIMNAZIJOS PRISTATYMAS 2](#_Toc123556835)

[III SKYRIUS 5](#_Toc123556836)

[SITUACIJOS ANALIZĖ 5](#_Toc123556837)

[3.1. Aplinkos (peste) analizė 5](#_Toc123556838)

[3.2. Vidinė analizė 7](#_Toc123556839)

[3.3. Ugdymo proceso organizavimas ir ugdymo rezultatai 10](#_Toc123556840)

[3.4. SSGG analizė 25](#_Toc123556841)

[3.5. 2020–2022 metų veiklos analizė 26](#_Toc123556842)

[IV SKYRIUS 35](#_Toc123556843)

[GIMNAZIJOS STRATEGIJA 35](#_Toc123556844)

[4.1. Filosofija, vizija, misija, vertybės 35](#_Toc123556845)

[4.2. Strateginiai tikslai ir uždaviniai 36](#_Toc123556846)

[4.3. Strateginio plano įgyvendinimo stebėsena 41](#_Toc123556847)

# I SKYRIUS

# ĮVADAS

Ignalinosr. Didžiasalio „Ryto“ gimnazijos (toliau – gimnazija) 2023–2025 metų strateginis planas parengtas vadovaujantis Lietuvos Respublikos Švietimo įstatymo 54 straipsnio 4 punkto nuostatomis. Strateginio plano paskirtis – parengti strategiją, atsižvelgiant į viziją, misiją ir tikslus bei padėti efektyviai planuoti, organizuoti gimnazijos veiklą, telkti gimnazijos bendruomenę sprendžiant aktualias ugdymo problemas. Plano tikslas – pasirinkti gimnazijos trejų metų veiklos prioritetus ir suplanuoti efektyvias ir sistemingas veiklas.

* + Strateginį planą parengė darbo grupė, sudaryta gimnazijos direktoriaus 2022 m. lapkričio 14 d. įsakymu Nr. V-80.
  + Rengiant planą remtasi:
  + Lietuvos Respublikos Švietimo įstatymu,
  + Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI-2015;
  + Bendrojo ugdymo kaitos gairėmis, patvirtintomis Lietuvos Respublikos Seimo 2017 m. liepos 11d. nutarimu Nr. XIII-627;
  + Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308;
  + Ignalinos rajono savivaldybės 2022–2024 metų strateginiu plėtros planu, patvirtintu Ignalinos rajono savivaldybės tarybos 2022 m. vasario 24 d. sprendimu Nr. T-20;
  + Ignalinosr. Didžiasalio „Ryto“ gimnazijos nuostatais, patvirtintais Ignalinos rajono savivaldybės tarybos 2021 m. spalio 28 d. sprendimu Nr. T-171;
  + Gimnazijos veiklos kokybės įsivertinimo išvadomis, veiklos ataskaitomis, bendruomenės narių siūlymais ir rekomendacijomis.

# II SKYRIUS

# GIMNAZIJOS PRISTATYMAS

Ignalinos rajono Didžiasalio vidurinė mokykla įkurta 1978 m.

1980 m. mokyklą baigė pirmoji abiturientų laida – 17 abiturientų.

1987–1988 m. m. mokykloje mokėsi 598 mokiniai. Tai didžiausias mokinių skaičius mokyklos istorijoje.

1993 m. mokyklai suteiktas „Ryto“ vardas.

Iki 1994 m. buvo mokoma lietuvių ir rusų kalbomis.

Ignalinos rajono savivaldybės tarybos 2013 m. birželio 27 d. sprendimu Nr. T-98, po vidurinio ugdymo programos akreditavimo, Ignalinos r. Didžiasalio „Ryto“ vidurinė mokykla tapo gimnazija.

2014 m. gegužės 29 d. Ignalinos rajono savivaldybės tarybos sprendimu Nr.T-61 įsteigtas Ignalinos r. Didžiasalio „Ryto“ gimnazijos Naujojo Daugėliškio skyrius, kuriame 4 metus buvo vykdoma Vidurinio ugdymo programa. Nuo 2018–2019 m. m. dėl sumažėjusio mokinių skaičiaus skyriuje klasės nekomplektuojamos. Nuo 2020 m. prie gimnazijos prijungti Ignalinos r. Naujojo Daugėliškio mokykla – daugiafunkcis centras ir Ignalinos r. Dūkšto mokykla, funkcionavę dvejus metus su jungtiniais klasių komplektais. Nuo 2022 m. rugsėjo 1 d. pagal Vyriausybės nutarimą, neleidžiantį sudarinėti jungtinių klasių 5-10 klasių koncentre, Naujojo Daugėliškio skyriuje liko jungtinė ikimokyklinio ugdymo grupė ir 10 klasė, Dūkšto skyriuje – jungtinė 2–4 klasių grupė, priešmokyklinė ir jungtinė ikimokyklinio ugdymo grupė. Be to, nuo 2022 m. rugsėjo 1 d. prie gimnazijos prijungtas vaikų darželio „Šaltinėlis” Didžiasalio skyrius, kuriame jungtinėje ikimokyklinio ugdymo ir priešmokyklinėje grupėse ugdomi 26 vaikai. Tad 2022 m. rugsėjo 1 d. gimnazijoje su visais skyriais mokosi 222 mokiniai.

Per 1980–2022 metus brandos atestatus gavo 741 abiturientas.

Mokyklos direktorius Tadas Jarmuška vadovavo nuo jos atidarymo iki 2006–2007 m. m. pabaigos. Nuo 2007 m. rugsėjo 1 d. direktorė Elena Sekonienė. Nuo 2022 m. kovo 14 d. gimnazijos direktorė Jelena Tumanovienė.

Gimnazijoje vykdomos švietimo programos: Vidurinio ugdymo programa, Pagrindinio ugdymo programa, Pagrindinio ugdymo individualizuotos programos, Pradinio ugdymo programa, Pradinio ugdymo individualizuotos programos, neformaliojo švietimo programos.

2022–2023 m. m. gimnazijoje mokosi 222 mokiniai, yra 18 klasių komplektų. Vidutinis mokinių skaičius pradinėse klasėse – 14,75; besimokančių pagal pagrindinio ugdymo programą –12, pagal vidurinio ugdymo programą – 14,5 mokinio.

Gimnazijoje dirba 33 dalykų mokytojai, 1 neformaliojo ugdymo pedagogas.

Tradiciškai didelis dėmesys skiriamas mokinių ugdymui, skatinimui dalyvauti įvairiose veiklose. Tačiau pastarieji dveji metai gimnazijai, kaip ir visos šalies švietimui, iškėlė didelių iššūkių, kadangi prasidėjus pandemijai teko pereiti prie nuotolinio mokymo ir nuotolinio dalyvavimo projektuose, olimpiadose ir konkursuose. Mokytojams teko skubiai persiorientuoti. Iš pradžių buvo surengti naudojimosi Zoom nuotolinio darbo platforma, paskui organizuoti Microsoft Office 365 kursai. Taip pat gimnazija pasiruošė hibridiniam mokymui: mokytojai išklausė Swiwl robotukų mokymus, jų įsigijo ir iškilus būtinybei gali vesti hibridines pamokas. Perėjus prie nuotolinio mokymo, paaiškėjo, kad maždaug trečdalis mokinių neturi reikiamos įrangos, o nemaža grupė ir sąlygų mokytis iš namų. Teko skubiai parengti jiems vietas gimnazijoje, laikantis visų griežtų karantino reikalavimų, ir padėtis pagerėjo. Tačiau tokia situacija dar kartą išryškino pagalbos mokiniui specialistų trūkumą, nes padėti ateinantiems į mokyklą jungtis į nuotolines pamokas mokiniams turėjo ir administracija, ir raštinės vedėja, ir bibliotekininkė.

Gimnazija pastaruosius dvejus metus (2020–2022) dalyvavo NŠA projekte „Ugdymo organizavimo ir mokymosi pagalbos teikimo modelių žemų pasiekimų gerinimui parengimas ir įgyvendinimas“. Į projekto veiklas įtraukti ir mokinių tėvai, jie kartu su mokytojais dalyvavo 16 val. nuotoliniame seminare apie bendradarbiavimo su mokykla svarbą siekiant geresnių ugdymosi rezultatų. Projektą vykdanti grupė dvejus metus bendradarbiavo su NŠA mokslininkais ir prisidėjo rengiant elektroninį patirties sklaidos leidinį. Projekto veiklas ir patirtis galima rasti NŠA tinklalapyje: „Ugdymo organizavimo ir mokymosi pagalbos teikimo modeliai mokinių žemiems pasiekimams“. Dūkšto skyrius nuo 2019 m. sėkmingai vykdė tarptautinį mokyklų mainų partnerysčių projektą Erasmus+ „EVERY DROB COUNTS“.

Mokytojai nuolat rūpinosi kvalifikacijos kėlimu: dauguma jų ne tik išklausė daugybę trumpalaikių seminarų, bet dalyvavo ir ilgalaikiuose 40 val. kursuose aktualiomis temomis.

Nors ne visada buvo lengva prisitaikyti prie naujų sąlygų, gimnazijos mokiniai 2020–2022 m. m. laimėjo pirmąsias arba prizines vietas respublikoje Jaunųjų filologų, kraštotyrininkų, pilietiškumo ugdymo, krašto pažinimo, lietuvių liaudies kūrybos atlikėjų konkursuose, kuriuose skiriamas itin didelis dėmesys krašto etnokultūros, tarmės išlaikymui. Sukaupta medžiaga apie kraštą ir jo žmones svariai papildo gimnazijos muziejaus fondus. Rajono dalykinėse olimpiadose mūsų mokiniai taip pat nuolat laimi prizines vietas. Aktyviai vedamos pamokos netradicinėse erdvėse, išradingai švenčiamos valstybei svarbios sukaktys. Suaktyvėjo ugdymas karjerai, per dvejus metus įvyko daug informatyvių ir prasmingų susitikimų su visokių profesijų atstovais. Toliau sėkmingai vyksta gamtosauginė veikla, gimnazijos komanda kasmet dalyvauja Žaliojoje olimpiadoje, įvairiuose jaunųjų biologų konkursuose, vyksta Žemės dienos minėjimai, miško švarinimo, miškasodžio talkos. Aktyvi gimnazijos sportinė veikla, ypač pasižymi mergaičių futbolas. Daug mokinių pritraukia įdomios, pilietiškumą ugdančios Jaunojo pasieniečio būrelio veiklos. Suaktyvėjo mokinių tarybos veikla.

Gimnazija – šviesi, jauki, nuolat atsinaujinanti ir sėkmingai įveiklinanti turimus resursus: 2018 m. įrengtoje keramikos klasėje vyksta keramikos būrelio užsiėmimai, renovuotame sporto aikštyne nuolat pilna vaikų, o vakarais ir poilsio dienomis juose aktyviai leisti laisvalaikį gali bet kuris bendruomenės narys. 2020 m. gimnazijos muziejus laimėjo III vietą respublikiniame mokyklų muziejų konkurse, jis toliau pildomas nauja medžiaga ir atnaujinamas. Muziejuje vyksta pamokos, priimamos ekskursijos, vedamos edukacijos, kaip ir buvo planuota. Baigta įrengti pradinukams skirta poilsio ir pažintinė erdvė I aukšte. Pradinukai toliau rūpinasi 2019 m. įrengtomis pakeltomis lysvėmis ir stebi jose augančius augalus. Parėmus Tautos fondui duris atvėrė sensorinis kambarys, padedantis pailsėti, susikaupti ir nusiraminti pirmiausia specialiųjų poreikių mokiniams. Siekiant užtikrinti kiek galima didesnį mokinių saugumą gimnazijos aukštuose ir aplink pastatą įrengtos vaizdo kameros.

Gimnazija nuolat bendrauja su partneriais: Didžiasalio ir Tverečiaus seniūnijomis, Didžiasalio bendruomene, Didžiasalio vaikų globos ir socialinės paramos šeimai centru, Ignalinos pasienio rinktinės Tverečiaus užkarda, Didžiasalio kultūros namais, Ignalinos krašto muziejumi, Ignalinos viešąja biblioteka bei jos filialais Tverečiuje, Didžiasalyje, Dysnoje, Tautos fondu, lietuvių švietimo draugija „Rytas“, VšĮ „ Meno bangos”, Švenčionių Z. Žemaičio gimnazija bei rajono mokyklomis. Bendradarbiavimas, bendri projektai ir renginiai ugdo kūrybiškumą, suteikia įvairesnių galimybių mokinių saviraiškai. Po pandemijos pertraukos 2022 m. organizuota vakaronė „ Mes – pasienio vaikai”, kurioje dalyvavo visų trijų rajono gimnazijų Jaunojo pasieniečio būrelių nariai. Jaunuoliai išbandė jėgas varžytuvėse, susipažino su krašto istorija, ugdėsi bendrystę.

Nuo pirmųjų gyvavimo metų gimnazija yra prisiėmusi misiją saugoti ir skleisti šio krašto kultūrą, istoriją, ugdyti mokinių pilietiškumą, pasididžiavimą gimtine, į tai įtraukti ir krašto bendruomenę. Ši misija įgyvendinama nuolat per kasmetines vakarones, jau minėtą, dar 1988 m. įkurtą ir nuo to laiko labai išplėstą gimnazijos muziejų bei aktyvią pilietinę, kraštotyrinę ir etnokultūrinę veiklą. Ji įvertinta Miko ir Kipro Petrauskų premija, Lietuvos Respublikos Švietimo ir mokslo ministerijos, Kultūros ministerijos, Krašto apsaugos ministerijos padėkomis ir medaliu už pilietiškumo ugdymą, aktyvią visuomeninę ir pilietinę veiklą.

Gimnazijos bendruomenė – puoselėjanti savo tradicijas, tautiškumą, toleranciją, atvira pozityviai kaitai, bendradarbiaujanti, susitelkusi, iniciatyvi, geranoriška, kurianti saugią aplinką ir besididžiuojanti savo mokykla.

# III SKYRIUS

# SITUACIJOS ANALIZĖ

## 3.1. Aplinkos (peste) analizė

**Politiniai ir teisiniai veiksniai**

Gimnazijos veiklai neišvengiamą įtaką daro švietimo politika respublikoje, Europos Sąjungoje ir, globaliau žiūrint, pasaulyje. Gimnazija vadovaujasi Lietuvos Respublikos Seimo priimamais įstatymais bei poįstatyminiais aktais, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Vaiko teisių konvencija, Ignalinos rajono savivaldybės tarybos sprendimais, Ignalinos rajono savivaldybės administracijos direktoriaus įsakymais, kitais teisės aktais. Šie teisės aktai yra orientyras gimnazijos veiklos tobulinimui.

Gimnazijos bendruomenei suprantami ir priimtini Valstybės pažangos strategijoje „Lietuvos pažangos strategija „Lietuva 2030“ įtvirtinti vertybiniai principai:

– humaniškumo, demokratiškumo ir lygių galimybių, pilietiškumo, laisvės realizavimo ir etikos, tolerancijos ir dialogiškumo;

– tautinės tapatybės, istorijos pažinimu grįsto tradicijos tęstinumo ir atvirumo kultūrų įvairovei;

– bendradarbiavimo, bendro darbo ir įvairių visuomenės grupių nuomonių nuolatinio keitimosi ir indėlio į bendrus tikslus;

– kūrybiškumo, išradingumo, saviraiškos, savo ir visuomenės sėkmės kūrimo generuojant idėjas ir jas įgyvendinant, kontekstualaus atvirumo naujovėms ir geriausiai pasaulio praktikai;

– atsakingumo už savo veiksmus, aktyvaus rūpinimosi savimi, aplinka, bendruomene.

Deklaruojamas siekis:

– sukurti daugiau alternatyvų, nukreiptų į individualių gebėjimų ugdymą ir asmenybės tobulėjimą;

– turtinti mokymosi, praktinio taikymo aplinką mokyklose, plėsti visų mokyklų veiklos įvairovę, ypač kultūrinės saviraiškos, lyderystės, kūrybingumo, verslumo, profesinių gebėjimų ugdymo galimybes, paramą savanorystės iniciatyvoms;

– rūpintis socialiniu, emociniu, lytiniu ir tarpkultūriniu ugdymu;

– organizuoti edukacinę pilietinę veiklą, asmenybės saviugdą, plėtoti įvairias jos organizacines formas;

* dėmesys mokytojų kompetencijai, asmeninėms savybėms, jų motyvacijos, kūrybiškumo ir noro nuolat tobulėti skatinimas.

**Ekonominiai veiksniai**

Gimnazijos finansavimas priklauso nuo valstybės skiriamų mokymosi lėšų bei steigėjo skiriamų savivaldybės biudžeto lėšų. Mažėjant mokinių skaičiui, mažėja skiriamų lėšų, brangsta vieno mokinio išlaikymas, valstybiniu lygmeniu priimami sprendimai dėl mokyklų tinklo pertvarkos, nėra tikrumo dėl ateities. Edukacinių aplinkų kūrimui, veiklų organizavimui ieškoma ir rėmėjų, rengiami ir įgyvendinami projektai.

**Socialiniai veiksniai**

Gimnazijos socialinė aplinka per pastaruosius ekonomikos augimo šalyje metus praktiškai nepasikeitė: bendruomenė sensta, dėl nepalankios geografinės padėties ir kitų aplinkybių nėra kuriama naujų darbo vietų, gyvenvietėje išlieka didžiausias respublikoje nedarbo lygis, 92 vaikai gauna nemokamą maitinimą. 76 vaikai auga daugiavaikėse šeimose, 18 globojamų vaikų. Pandemija ir nuotolinis mokymas(is) akivaizdžiai atskleidė, kad šeimų skurdas riboja vaikų ugdymo(si) galimybes, o gimnazija neturi pakankamai specialistų, kurie galėtų padėti. Teigiamas poslinkis – vaiko pinigai, darbo vietų pasiūla kituose regionuose. Bet išvykstantys tėvai išsiveža ir vaikus. Mažėjant bendram mokinių skaičiui, išlieka ir net didėja mokinių, turinčių specialiųjų ugdymosi poreikių, dalis. 2022–2023 m. m. gimnazijoje ugdomi 89 specialiųjų ugdymosi poreikių turintys mokiniai. Didėja mokinių psichologinės pagalbos poreikis. Stebimas moralinių vertybių nuosmukis, neadekvatus teisių ir pareigų supratimas. Gilėja tėvų klaidingas požiūris, kad mokytojas turi išmokyti mokinį šiam nededant jokių pastangų. Nemaža dalis tėvų tik minimaliai rūpinasi savo vaikais.

Visos šios aplinkybės apsunkina vaikų ugdymą.

**Technologiniai ir edukaciniai veiksniai**

Gimnazija pagal galimybes naudojasi IKT inovacijomis, diegia jas į kasdienę veiklą: turi interneto svetainę, naudojasi elektroniniu dienynu „Mano dienynas“, Microsoft Office 365, teikia duomenis šalies ugdymo įstaigų duomenų bazėms: Mokinių registrui, Pedagogų registrui, Švietimo valdymo informacinei sistemai, duomenų perdavimo sistemai KELTAS. Visi kabinetai gimnazijoje kompiuterizuoti, veikia plačiajuostis ir belaidžio interneto ryšys. Ugdymo procese naudojami 293 kompiuteriai: bazinėje mokykloje – 127, Dūkšto skyriuje – 71, Naujojo Daugėliškio skyriuje – 95, 12 interaktyvių lentų: bazinėje mokykloje – 5, Dūkšto skyriuje – 4, Naujojo Daugėliškio skyriuje – 3, 47 projektoriai: bazinėje mokykloje – 17, Dūkšto skyriuje – 11, Naujojo Daugėliškio skyriuje – 19, 4 hibridinio mokymo įrangos komplektai: bazinėje mokykloje – 4, Dūkšto skyriuje – 1, Naujojo Daugėliškio skyriuje – 1. kitos technologinės priemonės. Beveik visuose kabinetuose veikia multimedijos sistemos. Mokytojai aktyviai naudoja skaitmenines mokymosi priemones ir įrankius, naudojasi virtualiomis edukacinėmis erdvėmis. Tai suteikia daugiau galimybių organizuojant ugdomąsias veiklas, keliant mokytojų kvalifikaciją.

## 3.2. Vidinė analizė

**Žmogiškieji ištekliai**

Gimnazijoje dirba direktorius, direktoriaus pavaduotojai ugdymui ir ūkio reikalams, mokytojai, pagalbos specialistai: specialusis pedagogas, logopedas, socialinis pedagogas; bibliotekininkas, visuomenės sveikatos priežiūros specialistas (0,25 etato). Kiti darbuotojai: vyriausiasis buhalteris, raštinės administratorius, kompiuterininkas, valgyklos darbuotojai, valytojai, santechnikas, stalius, elektrikas, kiemsargis. Visi darbuotojai turi tinkamą kvalifikaciją.

2020 m. rugsėjo 1 d. prie Ignalinos r. Didžiasalio „Ryto“ gimnazijos buvo prijungta Ignalinos r. Naujojo Daugėliškio ir Ignalinos r. Dūkšto skyriai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Mokytojai | Etatai | Kategorija | | | | Pagalba mokiniui (etatai) | Kiti darbuotojai (etatai) |
| Neformaliojo ugdymo pedagogas | Mokytojas | Vyresnysis mokytojas | Mokytojas metodininkas |
| Bazinė | 23 | 17,75 | 3 | 2 | 11 | 7 | 2,75 | 14,9 |
| Naujojo Daugėliškio skyrius | 26 | 11,62 |  | 2 | 14 | 10 | 1,88 | 11,5 |
| Dūkšto skyrius | 17 | 10,86 |  | 1 | 6 | 10 | 1,02 | 11,5 |

2021 m. rugsėjo 1 d.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Mokytojai | Etatai | Kategorija | | | | Pagalba mokiniui (etatai) | Kiti darbuotojai (etatai) |
| Neformaliojo ugdymo pedagogas | Mokytojas | Vyresnysis mokytojas | Mokytojas metodininkas |
| Bazinė | 21 | 17,32 | 3 | 1 | 10 | 7 | 2,75 | 14,9 |
| Naujojo Daugėliškio skyrius | 21 | 10,55 |  |  | 11 | 10 | 1,49 | 11,5 |
| Dūkšto skyrius | 17 | 9,66 |  | 1 | 5 | 11 | 1,02 | 11,5 |

2022 m. rugsėjo 1 d. prie Ignalinos r. Didžiasalio „Ryto“ gimnazijos buvo prijungta vaikų darželio „Šaltinėlis” Didžiasalio skyriaus ikimokyklinio ir priešmokyklinio ugdymo grupės.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Mokytojai | Etatai | Kategorija | | | | Pagalba mokiniui (etatai) | Kiti darbuotojai (etatai) |
| Neformaliojo ugdymo pedagogas | Mokytojas | Vyresnysis mokytojas | Mokytojas metodininkas |
| Bazinė | 20 | 17,27 | 2 |  | 11 | 7 | 3,75 | 14,90 |
| Naujojo Daugėliškio skyrius | 12 | 2,54 |  |  | 6 | 6 | 1,20 | 9,75 |
| Dūkšto skyrius | 6 | 5,11 |  | 2 | 2 | 2 | 0,50 | 11,50 |
| Didžiasalio ikimokyklinio ir priešmokyklinio ugdymo grupė | 4 | 3,58 |  | 2 | 2 |  | 0,25 | 4,75 |

**Materialiniai ištekliai**

2020 m.

Gimnazija 2020 m. sausio 1 d. turėjo 2 automobilius: 2018 m. gautą 19 vietų mokyklinį autobusą „Iveco Daily 50C15HV“ ir 2004 m. gamybos 8 vietų „Volkswagen Transporter (T5)“.

2020 m. rugsėjo 1 d. buvo perduoti Naujojo Daugėliškio skyriaus 2 automobiliai: 2016 m. ir 2018 m. 19 vietų mokykliniai autobusai „VW Crafter Alta“ ir traktorius T-16M., Dūkšto skyrius 2020 m. gavo 19 vietų mokyklinį autobusą „Iveco Daily 50C18“.

Gimnazijoje buvo įsigyti 3 programinės įrangos komplektai chemijos, biologijos, fizikos tyrinėjimo objektams – 4047,00 Eur., mokymo programinės įrangos paketas – 6482,00 Eur., kompiuteriai, projektoriai, garso ir vaizdo įrašymo įrangos (37 vnt.) – 8554,53 Eur., minkšti baldai – 859,96 Eur., vejapjovė – 449,99 Eur., ūkinio inventoriaus ir atsargų – 11528,02 Eur.

Naujojo Daugėliškio skyriuje – ūkinio inventoriaus ir atsargų už 4150,56 Eur.

Dūkšto skyriui buvo nupirkta mokinio stalai ir kėdės – 1543,89 Eur., baldai technologijų kabinetui – 1060,00 Eur., vaizdo stebėjimo įranga – 560,00 Eur., elektrinė orkaitė ir kaitlentė – 389,00 Eur., nerūdijančio plieno baldai (stalai ir kėdės) – 914,00 Eur., ūkinio inventoriaus ir atsargų – 7944,20 Eur.

Įgyvendintas projektas „Saugios elektroninės erdvės vaikams kūrimas“ – gimnazijoje ir jos skyriuose veikia belaidžio interneto ryšys.

Nuotoliniam ugdymui iš Švietimo informacinių technologijų centro gimnazija gavo 15 planšetinių kompiuterių Samsung Galaxy už 2795,10 Eur ir 5 nešiojamus kompiuterius HP už 2879,80 Eur, 15 planšetinių kompiuterių Lenovo už 1690,96 Eur – iš VšĮ „Lietuvos Junior Achievement“. Nupirkti 3 nešiojami kompiuteriai, projektorius, ekranas, ausinės, mikrofonai – 2177,07 Eur.

Gimnazijoje įrengtas 3D klasės komplektas – įsigytas mokymo programinės įrangos paketas už 6482 Eur. Atnaujinta valgyklų įranga – nupirktas šaldiklis ir šaldymo dėžė už 599,98 Eur.

Saugumui užtikrinti Didžiasalyje ir Dūkšte įrengtos stebėjimo kameros – 1370 Eur.

Dūkšto skyriuje įrengta sporto-edukacinė aikštelė – 2263,31 Eur. Iš mokymo priemonėms skirtų lėšų nupirkta 200 vnt. vadovėlių (1898,00 Eur), 20 vnt. grožinės literatūros (143,71 Eur), 20 vnt. mokymo priemonių (221,00 Eur).

2021 m.

Gimnazija įsigijo kompiuterius, projektorius, garso ir vaizdo įrašymo įrangą (7 vnt.) – 3421,25 Eur., skaitmeninis pianinas Casio PX-770BK – 729,00 Eur., interaktyvus ekranas Newline TT-8620ER – 3099,99 Eur., ūkinis inventorius ir atsargos – 15993,27 Eur.

Naujojo Daugėliškio skyriui įsigyta ūkinio inventoriaus ir atsargų už 10274,02 Eur.

Dūkšto skyriui nupirkti baldai – 572,00 Eur., patalynė ikimokyklinio ir priešmokyklinio ugdymo grupei – 1220,00 Eur., vaizdo stebėjimo įranga – 743,85 Eur., katilinės valdiklis ir maitinimo šaltinis – 2783,00 Eur., projektorius ir ekranas – 421,10 Eur., ūkinio inventoriaus ir atsargų – 21363,58 Eur.

Už gimnazijai skirtas lėšas įsigyta skaitmeninių mokymo priemonių: bazinėje mokykloje – du nešiojami ir vienas stacionarus kompiuteriai, du projektoriai, spausdintuvas, Dūkšto skyriuje – projektorius, ekranas, vaizdo kamera, Naujojo Daugėliškio skyriuje – 2 grafinės planšetės, 4 komplektai WEB kamerų kompiuteriams su ausinėmis ir mikrofonu. Taip pat įsigyta 211 EDUKA licencijų bei skaitmeninė mokomoji priemonė MOZABOOK CLASSROOM. Tikimasi, kad tai padidins mokinių motyvaciją, prisidės prie ugdymo kokybės gerinimo.

Dūkšto skyriuje atnaujintas pradinių klasių kabinetas (baldai), įgyta jungtinei ikimokyklinio ugdymo grupei skirtų priemonių.

2022 m.

Gimnazijos valgyklai buvo įsigyta indaplovė GLB0003/O – 1571,79 Eur., elektrinė konvencinė krosnis 10 skardų GEV101P su stovu – 2827,77 Eur., žolės pjovimo traktorius Husgvarna TSI42T su priedais – 3999,99 Eur., 2 interaktyvūs ekranai – 3566,99 Eur., įrengtas sensorinis kambarys – 1839,48 Eur. (Tautos fondo lėšos – 1370,00 Eur.), įrengta Saulės fotovoltinė įranga – 29137,36 Eur.,

Naujojo Daugėliškio skyriui ūkinio inventoriaus ir atsargų įsigijimui išleista – 11290,98 Eur.

Dūkšto skyriaus katilinės remontui (katilo rodiklių stebėjimo monitoriaus pakeitimui) – 1246,45 Eur., pakeistos durys skyriaus patalpose – 1764,04 Eur., inventoriaus ir atsargų įsigijimui panaudota – 29587,73 Eur., (kuras – 6502,73, malkinė mediena – 16940,00 Eur.).

Bibliotekos fonde 2020 m. pradžioje buvo 14016 vnt. (4571 pavadinimų) dokumentų. Vadovėlių fondas – 9211 vnt.

2022 m. pradžiai – 14464 vnt. (4200 pavadinimų) bibliotekos dokumentų fondas, iš jų: 3000 programinės, 1020 – informacinės literatūros, 105- vaizdinių, kartografinių dokumentų. Vadovėlių- 8222 vnt.

Per 3 metus buvo keli bibliotekos ir vadovėlių fondų nurašymai. Iš fondų nurašyti pasenę, neaktualūs, neatitinkantys ugdymo programų dokumentai.

2020 m. iš mokymo priemonėms skirtų lėšų įsigyta 241 vnt. vadovėlių (2543,00 Eur), 87 vnt. grožinės literatūros bei mokymo priemonių.

2021 m. – 239 vnt. vadovėlių (2080,22 Eur), 164 vnt. (1031,27 Eur) grožinės literatūros bei mokymo priemonių, žemėlapių.

2022 m. – 146 vnt. vadovėlių (1630,89 Eur.), 79 vnt. grožinės literatūros, žemėlapių, trimačių (lavinamųjų žaidimų) dokumentų. 8 vnt. (70,00 Eur.) – dailės mokymui skirtų mokymo priemonių.

Taip pat bibliotekos fondas papildomas ir iš kitų šaltinių – Ignalinos kultūros ir sporto centro, paramos ir labdaros organizacijų, pavienių rėmėjų perduodamų leidinių.

Vadovėliai, programinė literatūra ir mokymo priemonės atnaujinami atsižvelgiant į ugdymo programų pokyčius, fizinę dokumentų būklę. Apsirūpinimas vadovėliais kol kas pakankamas, nors viskas brangsta, o lėšų suma nekinta. Grožinės ir programinės literatūros fondas pildomas pagal poreikius.

**Finansiniai ištekliai**

Gimnazijos veikla finansuojama iš krepšelio lėšų ir savivaldybės biudžeto. Papildomos lėšos pritraukiamos gaunant projektų finansavimą, rėmėjų.

|  |  |  |  |
| --- | --- | --- | --- |
| **Lėšos (Eur)** | **2020 m.** | **2021 m.** | **2022 m.** |
| **Mokinio krepšelio** | 582339 | 881200 | 912500 |
| **Steigėjo** | 351027 | 576000 | 772400 |
| **Rėmėjų, projektų** | 16562 | 2774 | 28645 |
| **Iš viso** | **949928** | **1459974** | **1713545** |

## 3.3. Ugdymo proceso organizavimas ir ugdymo rezultatai

**Ugdymo turinio ir formų pasirinkimo galimybės**

Gimnazijoje siekiama tenkinti įvairius ikimokyklinio, priešmokyklinio, pradinio, bendrojo ir vidurinio ugdymo mokinių mokymosi poreikius. Dėl mažėjančio mokinių skaičiaus problemų kyla sudarant laikinąsias grupes, pamokų tvarkaraštį. Gimnazija, pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas sudariusi mokinio individualų ugdymo planą, organizuoja ir mokymąsi namie. Gimnazijoje sudarant jungtines klases vadovaujamasi Lietuvos Respublikos vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis. Atsižvelgiant į mokinių poreikius ir Gimnazijos galimybes priimami susitarimai dėl dalykų modulių ir pasirenkamųjų dalykų programų rengimo, ugdymo planavimo principų ir laikotarpių. Mokiniams ir jų tėvams (globėjams) teikiama informacija apie ugdymo turinio pasirinkimo galimybes. Formuojant ir įgyvendinant ugdymo turinį pagal Vidurinio ugdymo programas siūlomi 4 pasirenkamieji dalykai: ekonomika ir verslumas, braižyba, teisės pagrindai, ugdymas karjerai ir 6 pasirenkamųjų dalykų moduliai: Darbas su tekstu: skaitymas, suvokimas ir kūrimas; Anglų kalbos komunikacija; Rusų kalbos komunikacija; Eksperimentinė fizika; Techniniai uždaviniai; Nestandartinių uždavinių sprendimas.

**Ugdymo individualizavimas ir diferencijavimas**

Ugdymo individualizavimas ir diferencijavimas sudaro sąlygas pritaikyti ugdymo turinį taip, kad kiekvienas mokinys pagal savo poreikius ir išgales bręstų kaip asmenybė, įgytų kompetencijų, būtinų tolimesniam mokymuisi bei prasmingam, aktyviam gyvenimui šiuolaikinėje visuomenėje. Diferencijuojama ir individualizuojama pritaikant ugdymo turinį skirtingo gebėjimų lygio mokiniams, pasirenkant mokymo ir mokymosi metodus, mokymo(-si) tempą, diferencijuojant ir individualizuojant vertinimo formas ir būdus, sudarant homogenines grupes, skiriant namų darbus. Mokiniai turi galimybę pamokoje pasirinkti ugdymo turinį: užduotis, mokymosi, vertinimo būdus projektiniams, tiriamiesiems mokinių darbams atlikti. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai. Tačiau susiduriama su diferencijavimo ir individualizavimo sunkumais dėl didėjančio mokinių, turinčių specialiuosius poreikius, skaičiaus klasėse/grupėse bei švietimo pagalbos specialistų gimnazijoje trūkumo. Vidurinio ugdymo pakopos mokiniams sudarytos galimybės rinktis visus mokomuosius dalykus bendruoju arba išplėstiniu kursu/mokėjimo lygiu, rinktis pasirenkamuosius dalykus ir dalykų modulius pagal savo poreikius ir galimybes. Rengiant individualiuosius ugdymo planus mokinius konsultuoja klasės vadovas, pavaduotojas ugdymui. Mokymo individualizavimas ir diferencijavimas atsispindi mokytojų temos ir/ar pamokos planuose, specialiųjų ugdymosi poreikių turinčių mokinių ugdymo programose, dalyko modulio programose, neformaliojo švietimo programose, specialiojo pedagogo/logopedo darbo planuose.

**Krūvio optimizavimo politika**

Mokiniui mokymosi krūvis per savaitę paskirstomas proporcingai, vadovaujantis Lietuvos higienos norma. Gimnazija vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, gimnazija priima sprendimus dėl mokymosi krūvių sureguliavimo. Siekiant optimizuoti mokinių krūvius, peržiūrima, aptariama ir atnaujinama Mokinių pažangos ir pasiekimų ir pažangos vertinimo tvarka. Nuolat stebima ir mokytojų taryboje aptariama mokinių adaptacija, vykdoma mokinių mokymosi krūvio bei mokiniams skiriamų namų darbų bei kontrolinių darbų stebėsena bei kontrolė. Esant poreikiui, mokymosi pagalbai gali būti skiriamos trumpalaikės ir/ar ilgalaikės konsultacijos. Mokinių tėvai/globėjai pasirinktu būdu informuojami apie mokiniui siūlomą suteikti mokymosi pagalbą, jos formą ir mokinio daromą pažangą.

Sudarant tvarkaraštį laikomasi Higienos normoje numatyto pamokų skaičiaus per dieną. Tvarkaraštis sudaromas taip, kad penktadienį būna mažiau pamokų nei kitomis savaitės dienomis. Laikomasi susitarimų planuojant kontrolinius darbus: skiriamas ne daugiau nei vienas kontrolinis darbas per dieną, kontroliniai darbai neskiriami adaptaciniu laikotarpiu, pirmą dalyko pamoką po atostogų ar šventinių dienų. Kontrolinių darbų atlikimo laiką derina klasėje dirbantys mokytojai, fiksuodami kontrolinių darbų datas elektroninio dienyno atsiskaitomųjų darbų tvarkaraštyje. Mokinių atostogų laikotarpiui namų darbai neskiriami.

Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Mokiniams, kurie mokosi pagal pradinio ugdymo programą, klasės ar grupės ugdymo planas sudaromas taip, kad didžiausias mokinio pamokų skaičius neviršytų 840 pamokų per metus (24 pamokų per savaitę). Neformaliojo vaikų švietimo pamokų (arba veiklų), skirtų mokinio ugdymo poreikiams tenkinti, skaičius neturi viršyti 175 pamokų per metus (5 pamokų per savaitę). Mokiniams, kurie mokosi pagal pagrindinio ar vidurinio ugdymo programą, klasės ar grupės ugdymo plane numatoma, kad per mokslo metus pamokų skaičius neviršytų 1 036 pamokų, neformaliojo švietimo veikloms (arba/ir veikloms), skirtoms mokinio ugdymo poreikiams tenkinti, per mokslo metus neviršytų 370 pamokų. Gimnazija, planuodama mokyklos ugdymo turinio įgyvendinimą ir sudarydama gimnazijos ugdymo planą, numato, kurių dalykų pamokas skirtingo amžiaus mokiniams jungtinėje klasėje organizuos vienu metu, o kuriais atvejais – atskirai ar tik dalį kartu, o dalį atskirai.

Ugdymo turinys pagal galimybes integruojamas. Mokytojas įgyvendindamas pradinio ugdymo programą gali pasirinkti įvairius ugdymo turinio integravimo būdus, kai integruojami visi ar keli Bendrųjų programų ugdymo dalykai ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Pradinio ugdymo bendrųjų programų dalykų ir neformaliojo vaikų švietimo programų turinį, jis gali būti skirstomas į įvairios nepertraukiamos trukmės ugdymo periodus. Mokytojai įgyvendindami lietuvių kalbos ir literatūros programas gali integruoti pilietiškumo pagrindų mokymą ir laisvės kovų istorijai skirti ne mažiau kaip 18 pamokų per metus. Mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Šio kurso programos įgyvendinimas numatytas gimnazijos ugdymo plane. Užsiėmimai turi būti organizuojami taip, kad mokiniai galėtų susipažinti su profesijomis, pagal galimybes būtų užtikrinta mokinio praktinė veikla. Į istorijos, geografijos, pilietiškumo ugdymo pagrindų dalykų pagrindinio ugdymo programų turinį integruojama Lietuvos ir pasaulio realijos, kurios nuolat sistemingai atskleidžiamos, aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, kitos panašios temos. Biologijos, fizikos, chemijos mokytojai integruoja Žmogaus saugos temas į vidurinio ugdymo programas. Į visų dalykų ugdymo turinį, neformaliojo vaikų švietimo veiklas integruojama Sveikatos ir lytiškumo bei rengimo šeimai bendroji programa, Ugdymo karjerai programa ir Alkoholio, tabako ir kitų psichiką veikiančių medžiagų vartojimo prevencijos programa. Į klasės vadovo veiklą 5–IIg klasėse integruojama Pasitikėjimo ugdymo programa 1–IIg klasėse. Į visų pradinių klasių dalykų turinį integruojamas informacinių komunikacinių technologijų ugdymas, Žmogaus saugos bendroji programa. Į muzikos, dailės, lietuvių kalbos, istorijos ugdymo turinį integruojama Pagrindinio ugdymo etninės kultūros bendroji programa ir Vidurinio ugdymo etninės kultūros bendroji programa. Švietimas nacionalinio saugumo klausimais, informacinis raštingumas, verslumas, finansinis raštingumas, antikorupcinis ugdymas integruojamas į technologijų, verslo ekonomikos ir verslumo bei neformaliojo švietimo programų turinį. Vykdomi tęstiniai tarpdalykinės integracijos projektai, kuriuose dalyvauja visa gimnazijos bendruomenė.

**Pagalba mokiniams**

**Socialinis pasas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2020–2021 m. m. | | | 2021–2022 m. m. | | | 2022–2023 m. m. | | |
|  | Bazinė mokykla | Naujojo Daugėliškio skyrius | Dūkšto skyrius | Bazinė mokykla | Naujojo Daugėliškio skyrius | Dūkšto skyrius | Bazinė mokykla | Naujojo Daugėliškio skyrius | Dūkšto skyrius |
| Bendras mokinių skaičius | 143 | 65 | 69 | 136 | 63 | 60 | 146 | 20 | 32 |
| Socialiai remtinų mokinių skaičius | 76 | 14 | 28 | 72 | 19 | 17 | 77 | 15 |  |
| Globojamų mokinių skaičius | 13 | 6 | 3 | 10 | 7 | 3 | 13 | 3 | 2 |
| Specialiųjų ugdymosi poreikių turinčių mokinių skaičius | 110 | 13 | 9 | 93 | 14 | 7 | 84 | 4 | 1 |
| Pavežamų į gimnaziją ir atgal mokinių skaičius | 24 | 49 | 36 | 25 | 44 | 30 | 28 | 15 | 14 |

Gimnazijoje dirba 2 socialiniai pedagogai, 2 logopedai, specialusis pedagogas, bibliotekininkas, visuomenės sveikatos priežiūros specialistas. mokytojo padėjėjas.

Mokinių pasiekimai gimnazijoje stebimi ir analizuojami, identifikuojami kylantys mokymosi sunkumai, apie juos informuojami gimnazijos Vaiko gerovės komisijos švietimo pagalbos specialistai, mokinio tėvai (globėjai, rūpintojai) ir kartu tariamasi dėl mokymosi pagalbos suteikimo. Mokymosi pagalba integruojama į mokymo ir mokymosi procesą. Mokymosi pagalbą mokiniui suteikia jį mokantis mokytojas, pritaikydamas tinkamas mokymo(si) užduotis, metodikas, bei specialusis pedagogas, logopedas, mokytojo padėjėjas. Specialusis pedagogas teikia metodinę pagalbą mokytojams, rengiant pritaikytas ir individualizuotas programas, konsultuoja tėvus, rengia dokumentus Ignalinos rajono švietimo pagalbos tarnybai dėl pirminio ir pakartotinio mokinių įvertinimo. Logopedas teikia pagalbą kalbėjimo ir kalbos sutrikimų turintiems mokiniams bei vidutinių, didelių ir labai didelių specialiųjų ugdymosi poreikių turintiems mokiniams po pamokų pagal sudarytą grafiką. Socialinis pedagogas – individualių konsultacijų metu. Mokytojo padėjėjas dirba su mokiniais pamokų metu ir po pamokų pagal sudarytą grafiką. Mokymosi pagalba teikiama gerai ir labai gerai besimokančiam mokiniui, kai jo vieno ar dviejų dalykų pasiekimai signalinio pusmečio įvertinimuose yra žemesni (pradinių klasių – mokytojo nuožiūra), klasės auklėtojas/pradinių klasių mokytojas inicijuoja pagalbos teikimą individualizuojant ugdymą pamokoje bei, kai mokinys ruošiasi olimpiadoms, konkursams, dalyko mokytojas inicijuoja pagalbos teikimą trumpalaikių konsultacijų metu.

Specialioji pedagoginė pagalba 2022–2023 m. m. teikiama 92 mokiniams, 73 mokiniams, turintiems kalbos ir komunikacijos sutrikimų bei mokymosi sunkumų, teikiama logopedo pagalba. Logopedas šalina arba sušvelnina vaikų kalbos ir komunikacijos sutrikimus, plėtojant skaitymo ir rašymo įgūdžius, konsultuoja kalbos ir kitų komunikacijos sutrikimų turinčius mokinius, jų tėvus (globėjus) ir mokytojus ugdymo organizavimo, kalbos ir kitų komunikacijos sutrikimų prevencijos bei jų šalinimo klausimais.

Socialinis pedagogas kartu su klasės auklėtojais, mokytojais, švietimo pagalbos specialistais, bendradarbiaudamas su Ignalinos socialinių paslaugų centro socialiniais darbuotojais, dirbančiais Didžiasalio ir Tverečiaus seniūnijose, koordinuoja socialinės pedagoginės pagalbos teikimą, vykdo stebėseną, teikia siūlymus administracijai dėl socialinės pedagoginės pagalbos priemonių įgyvendinimo ir jų veiksmingo užtikrinimo.

Mokytojo padėjėjas mokiniams padeda ugdymo proceso metu bei po pamokų teikia reikalingą pagalbą.

Gimnazija neturi psichologo. Psichologinę pagalbą (epizodiškai) mokiniams teikia Ignalinos rajono ŠPT psichologas ar atvažiuojantis psichologas.

**Ugdymas karjerai**

Pagrindinis ugdymo karjerai kredo – ruošti vaikus ne stabilumui, o pokyčiams darbo rinkoje. Siekiama ugdyti keturias pagrindines kompetencijas: savęs pažinimo, gebėjimo priimti sprendimus, profesijų pažinimo ir gebėjimo planuoti bei įgyvendinti savo planus. Mokiniams nuolat teikiama informacija apie galimybę dalyvauti nuotoliniuose renginiuose: atvirų durų dienose, mokymuose (kaip susikurti savo CV). paklausiausių profesijų apžvalgose (sudarytose pagal darbdavių atliktas apklausas Lietuvoje ir regione). Žemesnių klasių mokiniai labiau orientuoti į savęs pažinimo, gabumų, interesų išskyrimą. Naudojama profesijų ir asociatyvinės kortelės, piešiami karjeros voratinkliai, 7-8 klasėse naudojami įvairūs testai, žaidimai, pvz.: „ Koks aš esu“ (dovanų maišelis su 48 spalvotomis kortelėmis, vaikai kuria savo portretą, toliau juos apibūdina klasės draugai). I-IVg klasės dalyvavo projekte „Empowering girls for the Future of Jobs“, kurio šūkis „Pakelk savo ranką“ .Projektas skirtas 15-19 m. moksleiviams ir įgyvendinamas „Lietuvos Junior Achievement“ kartu su partneriais „Women Go Tech“ organizacija. Gimnazijoje lankėsi šio projekto atstovė, kuri dalijosi su mokiniais savo sėkmės istorija, papasakojo apie savo karjeros kelią technologijų srityje, technologijų ir verslumo kompetencijų svarbą sėkmingai karjerai. IIg klasės mokiniai kūrė savo individualius karjeros profilius, kur nustatomas jų intelekto tipas, pagal asmenines savybes modeliuojamos konkrečios situacijos.

I-IVg klasių mokiniai lankėsi Švenčionių raj. Cirkliškio profesinio rengimo centre. Ignalinoje dalyvavo Kauno policijos mokyklos prisistatyme ir susipažino su policininko profesija. Aplankė Litexpo parodą „Studijos ir karjera 2022“.

Gimnazijoje organizuotas renginys “Profesija iš arčiau”, kuriame kiekviena klasė išradingai ir informatyviai pristatė įvairias profesijas.

Istorijos kabinetas skirtas ugdymo karjerai informacijos pateikimui (lankstinukai, aktualūs žurnalai “Kuo būti? Kur stoti?) ir individualioms konsultacijoms.

**Projektinė veikla**

Gimnazija yra aktyvi rajoninių ir respublikinių projektų dalyvė. 2020–2022 m dalyvauta šiuose projektuose:

Kino edukacijos projektas „Kino klubas“, programa „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ (pieno produktų tiekimas), programa „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ (vaisių tiekimas), projektas „Drąsinkime ateitį“ (akcijos „Konstitucijos egzaminas“, „Atmintis gyva, nes liudija“, EKO drąsa), pradinių klasių vaikų mokymo plaukti projektas. „Mokėk plaukti ir saugiai elgtis vandenyje“, „Ignalinos rajono mokinių sveikatinimas plaukiant“ (5–10 klasių mokiniams), projektas „Mes rūšiuojam“, smulkiosios elektros ir elektroninės įrangos rinkimas, pilietinė iniciatyva „Tolerancijos diena“, projektas „Solidarumo bėgimas“, etnokultūrinis projektas „Mūsų lobynai“, parama Rytų Lietuvos mokykloms, projektas „Jungtinis Lietuvos vaikų choras“, [informatikos ir informatinio mąstymo konkursas „Bebras“](http://bebras.lt/), [tarptautinis](http://bebras.lt/) matematikos konkursas „Kengūra“, VKIF Kalbų Kengūros (anglų k.) projektas, projektas „Mokyklų aprūpinimas gamtos ir technologinių mokslų priemonėmis“, projektas „Mokykla namuose“, projektų „Parama maisto produktais IV“, „Parama higienos prekėmis“ priemonių vykdymas, projekto „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ veikla „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“, projektas „Tikslinių transporto priemonių (geltonųjų autobusų) įsigijimas“, Lietuvos mokinių kultūros pažinimo ir naudojimo įpročius stiprinanti programa Kultūros pasas, projekto „Saugios aplinkos mokykloje kūrimas II“ veikla „Psichologinės pagalbos teikimas“, projektas „Nepamiršk parašiuto“, projektas „Saugios elektroninės erdvės vaikams kūrimas“, edukacinės išvykos į Kauną, Nacionalinė „Žalioji olimpiada“, koncertų ciklas „Klasika visiems“, parama daugiavaikei šeimai, Vaikų metų knygos rinkimai, projektas „Šiaurės šalių literatūros savaitė“, projektas „Puoselėjame Ignalinos krašto tradicinius amatus ir folklorą“, VMI projektas ,,Aplankyk savo ir/ar vaiko mokyklą“, programa „Antras žingsnis“, programa „Paauglystės kryžkelės: gyvenimo įgūdžių ugdymas“, programa „Raktai į sėkmę“, projektas „Sportuok ir būk aktyvus Visagine“, Dūkšto krašto bendruomenės projektas „Vaikų laisvalaikis“, projektas „Dirbsiu saugiai“, edukacinis projektas „Kultūrų ratas“, konkursas „Olympis“, projektas „Atsinaujinančių energijos išteklių (saulės) panaudojimas“, projektas „Mokykla namuose“, projektas „Mokyklų aprūpinimo gamtos ir technologijų mokslų priemonėmis“, projektas „Keramika grįžta į Didžiasalį“, Geros savijautos programa, VMI projektas ,,Mokesčiai sugrįžta kiekvienam – tau ir man“, programa „Antras žingsnis“, programa „Laikas kartu“, programa „Raktai į sėkmę“, projektas „Dirbsiu saugiai“ (5–6 kl. mokiniams), projektas „Specialiųjų mokymo priemonių ir ugdymui skirtų techninės pagalbos priemonių įsigijimas“, Socialinis projektas „Apsaugokime mūsų ateitį!”, projektas „Mokinių gebėjimų atskleidimo ir jų ugdymo sistemos plėtra“, projektas „Every Drop Counts“ („Kiekvienas lašas yra svarbus“) pagal „Erasmus+“ programą, Jaunimo asociacijos „Pauzė“ iniciatyva vyresnių klasių mokiniams, Tautos fondo parama „Sensorinis kambarys“.

**Mokinių pažangumo pokyčiai**

|  |  |  |  |  |  |  |
| --- | --- | --- | --- | --- | --- | --- |
| Mokslo metai | Mokėsi puikiai ir labai gerai | Mokėsi gerai | Mokėsi patenkinamai | Mokėsi nepatenkinamai | Neatestuoti | Pažangumas |
| 2019–2020 | 10 | 23 | 67 | - | - | 100 |
| 2020–2021 | 33 | 51 | 152 | 7 | - | 98 |
| Bazinė mokykla | 9 | 15 | 73 | 3 | - | 97 |
| Dūkšto skyrius | 12 | 24 | 64 | - | - | 100 |
| Naujojo Daugėliškio skyrius | 12 | 12 | 15 | 4 | - | 97 |
| 2021–2022 | 17 | 36 | 178 | 2 | - | 99,2 |
| Bazinė mokykla | 12 | 23 | 102 | 1 | - | 99,7 |
| Dūkšto skyrius | 3 | 8 | 34 | - | - | 100 |
| Naujojo Daugėliškio skyrius | 2 | 5 | 42 | 1 | - | 99,8 |

**Pamokų lankomumo pokyčiai**

|  |  |  |  |  |
| --- | --- | --- | --- | --- |
| Mokslo metai | Praleistų pamokų skaičius | Pateisintų pamokų skaičius | Nepateisintų pamokų skaičius | Nepateisintų praleistų pamokų skaičius vienam mokiniui |
| 2019–2020 |  |  |  |  |
| Bazinė mokykla | 7809 | 6045 | 1764 | 13 |
| 2020–2021 | 6135 | 4845 | 1281 | 5,2 |
| Bazinė mokykla | 2983 | 2191 | 792 | 5,5 |
| Dūkšto skyrius | 1876 | 1788 | 88 | 1,76 |
| Naujojo Daugėliškio skyrius | 1267 | 866 | 401 | 7,7 |
| 2021–2022 | 31270 | 28552 | 2718 | 11,6 |
| Bazinė mokykla | 17825 | 15737 | 2088 | 15,1 |
| Dūkšto skyrius | 5933 | 5899 | 34 | 0,76 |
| Naujojo Daugėliškio skyrius | 7512 | 6916 | 596 | 11,92 |

**Valstybinių brandos egzaminų rezultatai 2020–2022 m.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykas | Metai | Abiturientų skaičius | Laikiusių VBE skaičius (proc.) | Gauti įvertinimai | | | Neišlaikė | | |
| 16–35 | 36–85 | 86–100 | Gimnazijoje (proc.) | Savivaldybėje (proc.) | Šalyje (proc.) |
| Lietuvių kalba ir literatūra | 2020 | 8 | 5 (63) | 3 (60) | 1 (20) | 0 | 20 | - | 10,7 |
| 2021 | 16 | 10 (63) | 4 (40) | 3 (30) | 2 (20) Vienas gavo 100 balų, vienas gavo 96 balus | 10 | 3,39 | 8,64 |
| 2022 | 8 | 3 (38) | 2 (67) | 1 (33) | 0 | 0 | 3,77 | 7,8 |
|  |  |  |  |  |  |  |  |  |  |
| Užsienio k. (anglų) | 2020 | 8 | 5 (63) | 1 (20) | 3 (60) | 1 (20) | 0 | - | 1 |
| 2021 | 16 | 10 (63) | 1 (10) | 6 (60) | 3 (30) | 0 | 1,69 | 2,09 |
| 2022 | 8 | 4 (50) | 2 (50) | 2 (50) | 0 | 0 | 0 | 1,63 |
|  |  |  |  |  |  |  |  |  |  |
| Užsienio k. (rusų) | 2020 | 8 | 4 (50) | 0 | 3 (75) | 1 (25) | 0 | - | 0,1 |
| 2021 | 16 | 5 (31) | 0 | 4 (80) | 1 (20) Gavo 100 balų | 0 | 0 | 0,46 |
| 2022 | 8 | 2 (67) | 0 | 2 (100) | 0 | 0 | 6,7 | 0,7 |
|  |  |  |  |  |  |  |  |  |  |
| Matematika | 2020 | 8 | 4 (50) | 1 (25) | 0 | 0 | 75 | - | 22,4 |
| 2021 | 16 | 10 (63) | 5 (50) | 2 (20) | 0 | 30 | 15 | 15,22 |
| 2022 | 8 | 1 (13) | 1 (100) | 0 | 0 | 0 | 50 | 35,4 |
|  |  |  |  |  |  |  |  |  |  |
| Biologija | 2020 | 8 | - | - | - | - | - | - | - |
| 2021 | 16 | 6 (38) | 1 (17) | 3 (50) | 2 (33) Gavo 97 ir 99 balus | 0 | 2,78 | 2,81 |
| 2022 | 8 | 3 (38) | 3 (100) | 0 | 0 | 0 | 0 | 3,8 |
|  |  |  |  |  |  |  |  |  |  |
| Istorija | 2020 | 8 | - | - | - | - | - | - | - |
| 2021 | 16 | 7 (44) | 3 (43) | 4 (57) | 0 | 0 | 6,98 | 1,34 |
| 2022 | 8 | - | - | - | - | - | - | - |
|  |  |  |  |  |  |  |  |  |  |
| Geografija | 2020 | 8 | - | - | - | - | - | - | - |
| 2021 | 16 | 1 (6,25) | 0 | 1 (100) | - | 0 | 4 | 2,81 |
| 2022 | 8 | 3 (38) | 2 (67) | 1 (33) | 0 | 0 | 0 | 0,8 |
|  |  |  |  |  |  |  |  |  |  |
| Fizika | 2020 | 8 | 3 (38) | 2 (67) | 1 (33) | 0 | 0 | - | 5,3 |
| 2021 | 16 | - | - | - | - | - | - | - |
| 2022 | 8 | - | - | - | - | - | - | - |
|  |  |  |  |  |  |  |  |  |  |
| Chemija | 2020 | 8 | - | - | - | - | - | - | - |
| 2021 | 16 | 1 (6,25) | 0 | 1 (100) | 0 | 0 | 0 | 5,51 |
| 2022 | 8 | - | - | - | - | - | - | - |
|  |  |  |  |  |  |  |  |  |  |
| Informacinės technologijos | 2020 | 8 | 1 (13) | 1 (100) | 0 | 0 | 0 | - | 6,7 |
| 2021 | 16 | 1 (6,25) | 1 (100) | 0 | 0 | 0 | 0 | 8,65 |
| 2022 | 8 | - | - | - | - | - | - | - |

2020 ir 2021 metais matematikos egzamino neišlaikė 3 mokiniai, valstybinio lietuvių kalbos ir literatūros egzamino neišlaikė vienas mokinys. 2021 metais lietuvių kalbos ir literatūros valstybinio brandos egzamino vienas kandidatas gavo 100 balų, rusų kalbos valstybinio brandos egzamino irgi vienas kandidatas gavo 100 balų. 2022 metais abiturientai išlaikė visus pasirinktus brandos egzaminus.

**Neformalusis vaikų švietimas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2021–2022 m. m. | | | 2021–2022 m. m. | | | 2022–2023 m. m. | | |
|  | Bazinė mokykla | Dūkšto skyrius | Naujojo Daugėliškio skyrius | Bazinė mokykla | Dūkšto skyrius | Naujojo Daugėliškio skyrius | Bazinė mokykla | Dūkšto skyrius | Naujojo Daugėliškio skyrius |
| Mokinių skaičius | 141 | 52 | 51 | 138 | 45 | 50 | 152 | 10 | 10 |
| Panaudotų valandų skaičius | 26 | 11 | 15 | 26 | 11 | 13 | 23 | 1 | - |
| Būrelių skaičius | 13 | 4 | 10 | 13 | 6 | 9 | 15 | 1 |  |
| Iš jų: |  |  |  |  |  |  |  |  |  |
| sportinių | 4 | 1 | 1 | 4 | 1 | 1 | 5 | - |  |
| meninių | 3 | 2 | 5 | 3 | 3 | 4 | 4 | - |  |
| technologinių | 1 | - | - | 1 | - | - | 3 | - |  |
| dalykinių | 4 | 1 | 3 | 4 | 2 | 3 | 2 | 1 |  |
| pilietinio ugdymo (jaunųjų pasieniečių) | 1 | - | 1 | 1 | - | 1 | 1 | - |  |
| Savo mokykloje lankančių būrelius vaikų skaičius | 103 |  | 45 | 97 |  | 47 | 85 | 10 |  |
| Lankančių neformaliojo švietimo mokyklas skaičius (mokyklų pateikti duomenys) | 19 |  | 15 | 13 |  | 15 | 33 |  |  |
| Dalyvaujančių neformaliajame švietime dalis (%) | 76,6 |  | 83,6 | 70 |  | 94 | 64,5 |  |  |

**Mokinių pasiekimai konkursuose, olimpiadose, sporto varžybose**

**2019–2020 m. m.**

*Mokinių dalyvavimas respublikiniuose konkursuose*:

Lietuvos mokinių jaunųjų filologų konkursas – III vieta respublikoje;

Etnokultūrinio projekto „Mūsų lobynai“ mokinių, gebančių kalbėti tarmiškai, respublikinės varžytuvės „Tarmių lobynai“ – dvi I vietos respublikoje;

Lietuvos gyventojų genocido ir rezistencijos tyrimų centro konkursas „Lietuvos kovų už laisvę ir netekčių istorija“ – III vieta respublikoje;

Respublikinis konkursas Žalioji olimpiada“ – gimnazijos komanda pateko į finalą;

Respublikinis trumpo metražo filmų konkursas „Vietovardžiai“ – nominacija „Kūrybiniai ieškojimai“;

Mokinių poezijos konkursas ,,100 eilėraščių pasieniui” – II ir III vietos;

Tarptautinis matematikos konkursas „Kengūra – dvi I ir II vieta savivaldybėje;

14-asis tarptautinis informatikos ir informatinio mąstymo konkursas Bebras – 35 padėkos;

Vaikų kūrybinės iniciatyvos fondas Kalbų Kengūra 2020 – Auksinės, Sidabrinės ir 2 Oranžinės Kengūros apdovanojimai;

Mokiniai sėkmingai dalyvavo 2020 m. nacionaliniame kritinio mąstymo ir problemų sprendimo konkurse ir Olympis konkurso rudens ir pavasario sesijose.

*Rajoninėse olimpiadose ir konkursuose:*

Jaunųjų filologų konkursas – I vieta;

Lietuvių kalbos ir literatūros olimpiada – I vieta;

Konkursas „Padėk suklupusiam žodžiui“ – II ir III vietos;

Anglų kalbos olimpiada – II vieta;

Technologijų olimpiada – dvi I ir dvi II vietos;

Matematikos olimpiada – III vieta;

Biologijos olimpiada – I vieta;

Fizikos olimpiada – I vieta;

Chemijos olimpiada – II vieta;

Geografijos olimpiada „Mano gaublys“ – dvi I ir III vieta;

Istorijos olimpiada – III vieta;

Kompiuterinių piešinių konkursas „Mano pasaulio spalvos“ – dvi I, dvi II ir III vieta.

*Sportinėse varžybose:*

Lietuvos mokyklų žaidynių kaimo vietovių mokyklų merginų krepšinio 3×3 *tarpzoninės* varžybos – I vieta;

Lietuvos mokyklų žaidynių kaimo vietovių mokyklų merginų *zoninės* tinklinio varžybos – III vieta;

Lietuvos mokyklų žaidynių kaimo vietovių mokyklų vaikinų, gimusių 2003 m. ir jaunesnių, *zoninės* tinklinio varžybos – III vieta;

Lietuvos mokyklų žaidynių mergaičių mažojo futbolo 5×5 *zoninės* varžybos – III vieta;

Rajoninėse varžybose I vietas jaunesniųjų grupėje užėmė mergaičių ir berniukų tinklinio komandos, merginų futbolo komanda, merginų ir vaikinų 3×3 krepšinio komandos, II vietą užėmė vaikinų futbolo komanda, vaikinų ir merginų komandos stalo teniso varžybose.

**2020–2021 m. m.**

*Mokinių dalyvavimas respublikiniuose konkursuose*:

Bazinė mokykla:

Lietuvos mokinių meninio skaitymo konkursas – II vieta;

Lietuvos mokinių jaunųjų filologų konkursas – I vieta;

Lietuvos mokinių jaunųjų filologų konkursas – ŠMM padėka;

Etnokultūrinio projekto „Mūsų lobynai“ mokinių, gebančių kalbėti tarmiškai, respublikinės varžytuvės „Tarmių lobynai“ – II ir III vietos;

Lietuvos gyventojų genocido ir rezistencijos tyrimų centro konkursas „Lietuvos kovų už laisvę ir netekčių istorija“ – trys I vietos ir III vieta;

Respublikinis konkursas Žalioji olimpiada“– gimnazijos komanda pateko į finalą;

Mokiniai sėkmingai dalyvavo konkurso Olympis pavasario ir rudens sesijose.

Dūkšto skyrius:

Tarptautinis konkursas „Olympis“ – pavasario ir rudens sesijose;

Tarptautinis matematikos konkursas „Kengūra“ – dvi III ir IV vieta savivaldybėje;

Geografijos olimpiada „Mano gaublys“ – dvi II ir III vieta.

Naujojo Daugėliškio skyrius:

Respublikinė pradinių klasių specialiųjų ugdymosi poreikių turinčių mokinių virtuali darbų paroda „Stebuklingas figūrų pasaulis“ - padėka;

Respublikinis edukacinis projektas „Kultūrų ratas“ – padėka“;

Tarptautinis konkursas „Olympis“ – pavasario ir rudens sesijose.

*Rajoninėse olimpiadose ir konkursuose:*

Bazinė mokykla:

Jaunųjų filologų konkursas – trys laureatai;

Lietuvių kalbos ir literatūros olimpiada – III vieta;

Epistolinio rašinio konkursas – dvi I ir II vieta;

Meninio skaitymo konkursas – I vieta;

Vaikų ir moksleivių – lietuvių liaudies kūrybos atlikėjų konkursas „Tramtatulis - 2021“ – trys laureatai;

Matematikos olimpiada – II ir III vietos;

Matematikos konkursas KENGŪRA – I vieta;

Biologijos olimpiada – trys I, trys II ir dvi III vietos;

Pasaulio pažinimo olimpiada – I vieta;

Konkursas „Kas man yra ekologija?“ – dvi I vietos;

Fizikos olimpiada – II vieta;

Geografijos olimpiada „Mano gaublys“ – dvi I, trys II ir dvi III vietos;

Kompiuterinių piešinių konkursas „Mano pasaulio spalvos“ – dvi I, dvi II ir dvi III vietos.

Dūkšto skyrius:

Savivaldybės etapo biologijos olimpiada - II vieta;

Rajoninis kompiuterinių priešinių konkursas „Mano pasaulio spalvos“ piešinių dalis – III vieta;

Rajoninis meninio skaitymo konkursas – II vieta;

Mokinių biologijos olimpiada II etapas – II vieta.

Naujojo Daugėliškio skyrius:

Epistolinio rašinio konkurse „Parašyk laišką artimam žmogui ir papasakok apie savo patirtis Covid-19 pandemijos metu“ – III vieta;

Rajoninis meninio skaitymo konkursas – III vieta;

Rajoninė 5-6 klasių biologijos olimpiada – I ir III vietos;

Rajoninė 7-8 klasių biologijos olimpiada – I vieta.

*Sportinėse varžybose:*

Bazinė mokykla:

Bendrojo ugdymo mokyklų mokinių rudens kroso varžybos – dvi I, dvi II ir III vieta.

**2021–2022 m. m.**

Bazinė mokykla.

*Mokinių dalyvavimas respublikiniuose konkursuose*:

Eilėraščių ir esė konkursas „Švenčiu Lietuvą, skirtas Vasario 16-ajai – padėka respublikoje;

Respublikinis kūrybinis etnografinės kraštotyros vaikų ir mokinių konkursas „Jei prakalbėtų, daug pasakytų“ – padėka;

Respublikinė virtuali paroda „Atverkime kalbos turtus“ – padėka;

Respublikinės etnokultūros varžytuvės „Atverk tautos lobynų gelmes“ – trys I vietos;

Respublikinės etnokultūros varžytuvės „Tarmių lobynai” – I vieta;

Nacionalinis konkursas „Lietuvos kovų už laisvę ir netekčių istorija“ – I vieta respublikoje;

Respublikinis Borutaičių poezijos konkursas „Teesie“ – laureatas;

Panevėžio „Vilties“ progimnazijos organizuotas tarptautinis sakmių konkursas „Profesijų kilmė“ – 2 vieta;

Panevėžio „Vilties“ progimnazijos organizuotas tarptautinis sakmių konkursas „Profesijų kilmė“ – 3 vieta;

Respublikinė virtuali paroda „Atverkime kalbos turtus“ – padėka

Kūrybinis konkursas „Mūsų kalbinis kultūrinis kraštovaizdis“ – 3 vieta respublikoje;

Respublikinis kūrybinis etnografinės kraštotyros vaikų ir mokinių konkursas „Jei prakalbėtų, daug pasakytų“ – padėka;

Kūrybinis konkursas „Mūsų kalbinis kultūrinis kraštovaizdis“ – šešios padėkos;

Respublikinės etnokultūros varžytuvės „Tarmių lobynai“ – du pagyrimo raštai;

VšĮ Kaimo verslo ir rinkų plėtros agentūros organizuojama viktorina „Kaip elgiuosi? Ogi tvariai!“ – šešios padėkos;

Mokiniai sėkmingai dalyvavo konkurso ,,Olympis” rudens ir pavasario sesijose:

Lietuvių kalbos ir literatūros– trys I laipsnio diplomai, III laipsnio diplomas;

Biologija – keturi I laipsnio diplomai, II laipsnio diplomas;

Matematika – I ir II laipsnio diplomai;

Anglų kalba – keturi I laipsnio diplomai, III laipsnio diplomas;

Istorija – du I laipsnio diplomai, II laipsnio diplomas.

*Rajoninėse olimpiadose ir konkursuose:*

Piešinių konkursas „Aš – gamtos dalis“ – trys laureatai;

2022 m. Pasaulio pažinimo olimpiada – dvi I vietos, II vieta ir dvi III vietos;

Matematikos olimpiada – I vieta, keturios II vietos, dvi III vietos;

Biologijos olimpiada – trys I vietos, II vieta ir III vieta;

Fizikos olimpiada – III vieta;

Konkursas „Fizika aplink mus“ – I vieta;

Chemijos olimpiada – I vieta, III vieta;

Geografijos olimpiada „Mano gaublys“ – trys I vietos, trys III vietos;

Geografijos olimpiada – I vieta, II vieta;

Meninio skaitymo konkursas – I vieta;

Ignalinos rajono mokinių vaizduojamosios dailės darbų paroda – devyni laureatai;

Lietuvių kalbos ir literatūros olimpiada – III vieta;

Anglų kalbos olimpiada – II vieta ir III vieta;

Rusų kalbos olimpiada – I vieta ir II vieta;

Dūkšto skyrius:

Rajoninė technologijų olimpiada - I vieta;

Rajoninė 5-8 klasių mokinių matematikos olimpiada – II ir III vieta;

7-8 klasių mokinių geografijos olimpiados savivaldybių etapas – II ir III vieta;

XV Lietuvos 5-8 klasių mokinių biologijos olimpiados savivaldybės etapas – III vieta;

Rajoninis meninio skaitymo konkursas – III vieta;

Rajono mokinių kompiuterinių priešinių ir koliažų konkursas „Mano pasaulio spalvos“ piešinių sekcija – II vieta;

Tarptautinis matematikos konkursas Kengūra – I, II ir III vietos savivaldybėje;

Geografijos olimpiada „Mano gaublys“ – dvi II vietos;

Mokiniai sėkmingai dalyvavo konkurso ,,Olympis” pavasario ir rudens sesijose.

Naujojo Daugėliškio skyrius:

Respublikinis specialiųjų ugdymosi poreikių turinčių mokinių fotografijų konkursas „Žemės mintys“ – padėka;

Respublikinis specialiųjų ugdymosi poreikių turinčių mokinių projektas „Kuriu svajonę” – padėka;

Respublikinė specialiųjų ugdymosi poreikių turinčių mokinių virtuali paroda „Mano mylimiausias gyvūnas“ – padėka;

Respublikinis specialiųjų ugdymosi poreikių turinčių mokinių virtualus kūrybinių darbų projektas-paroda „Mano Kalėdos - lange“ – padėka;

Respublikinė įvairių gebėjimų turinčių mokinių kūrybinių darbų paroda – konkursas „Žiemos pasakas“ - padėka;

Respublikinis Bendrojo ugdymo ir specialiųjų mokyklų specialiųjų ugdymosi poreikių turinčių mokinių konkursas „Dailus raštas“ – padėka;

Šalies meninės kūrybos darbų paroda ,,Pavasario saulė prašvito meiliai“ – padėka;

Respublikinė virtuali specialiųjų ugdymosi poreikių turinčių mokinių kūrybinių darbų paroda „Aš kuriu žemei“ – padėka;

Mokiniai sėkmingai dalyvavo konkurso ,,Olympis” pavasario ir rudens sesijose.

Rajoninė pasaulio pažinimo olimpiada ,,Mano gaublys” – II vieta;

Rajoninė 5-8 klasių biologijos olimpiada – II vieta.

## 3.4. SSGG analizė

|  |  |  |  |
| --- | --- | --- | --- |
| **Stiprybės** | **Silpnybės** | **Galimybės** | **Grėsmės** |
| Gimnazija turi savo veiklos kryptį, tradicijas.  Vykstantys renginiai skatina mokinių pilietiškumą.  Palankus mokyklos bendruomenės mikroklimatas.  Jauki ir saugi mokyklos aplinka, patobulinta edukacinė aplinka.  Patyrę ir kvalifikuoti mokytojai.  Pagal poreikį mokiniai konsultuojami, jiems teikiama pagalba.  Mokytojai geba integruoti skirtingų mokomųjų dalykų ugdymo turinį.  Atnaujinti ir mokymo priemonėmis aprūpinti gamtos mokslų, technologijų bei informacinių technologijų kabinetai mokinių gebėjimų praktiniam pritaikymui.  Įrengtas ir įveiklintas sensorinis kambarys.  Gimnazijos muziejus, aktų salė pritaikyti edukacinėms veikloms vykdyti.  Geros sąlygos sportinei veiklai.  Įrengta keramikos klasė.  Mokiniai kasmet laimi prizines vietas rajono bei respublikiniuose konkursuose, olimpiadose.  Aktyvi sportinė veikla, mokinių laimėjimai sportinėse varžybose.  Sudarytos sąlygos mokinių saviraiškai, pažintinei veiklai.  Efektyvi gimnazijos veiklos sklaida.  Efektyvus bendradarbiavimas su socialiniais partneriais.  Efektyvus mokinių ugdymas karjerai, profesinis konsultavimas.  Nuotolinio ugdymo(-si) metu patobulėjo mokytojų skaitmeninio raštingumo kompetencija. | Nepakankamai veiksminga individualios mokinio pažangos stebėsenos sistema.  Nepakankamai atitinkanti šiandienos poreikių mokinių pažangos ir pasiekimų vertinimo sistema.  Mokiniai, kuriems būtina mokomojo dalyko konsultacija, neišnaudoja siūlomų galimybių.  Maža dalis mokinių tėvų domisi savo vaikų ugdymu, dalyvauja gimnazijos renginiuose.  Dėl mokinių skaičiaus mažėjimo iškyla problemų sudarant laikinąsias grupes.  Nėra psichologo, epizodiškai teikiama pagalba nėra efektyvi.  Didėjant įtraukiojo ugdymo poreikiui per mažas mokytojo padėjėjų etatų skaičius. | Skatinti mokinių mokymosi motyvaciją taikant aktyviuosius mokymo metodus, plečiant mokymosi formų įvairovę.  Atnaujinti vertinimo sistemą atsižvelgiant į ugdymo turinio atnaujinimą (UTA).  Didesnis dėmesys individualiai kiekvieno mokinio pažangai.  Aktyvesnis dalijimasis gerąja patirtimi su kolegomis.  Ieškoti naujų bendradarbiavimo su tėvais formų.  Ieškoti galimybių reguliaresnei ir efektyvesnei psichologinei pagalbai. | Menkstantis mokinių skaičius ir dėl to mažėjantis komplektų skaičius bei gimnazijos finansavimas.  Dėl nepakankamo mokinių skaičiaus kyla grėsmė vidurinio ugdymo programos įgyvendinimui.  Negerėjanti gimnazijos socialinė aplinka, nulemianti mokinių ugdymo(-si) sąlygas.  Mokytojų amžiaus didėjimas, naujų specialistų trūkumas.  Nepakankamas pagalbos mokiniui specialistų etatų skaičius menkina galimybes teikti efektyvią pagalbą.  Delinkventinio mokinių elgesio apraiškų didėjimas. |

## 3.5. 2020–2022 metų veiklos analizė

|  |  |  |  |
| --- | --- | --- | --- |
| Uždaviniai | Priemonės | Planuoti rezultatai | Rezultatai |
| * 1. Tobulinti pamokos struktūrą, stiprinant išmokimo stebėjimą, įvertinant kiekvieno mokinio pasiekimus ir asmeninę pažangą lyginant su iškeltais mokymosi uždaviniais. | * + 1. Pamokų stebėjimas, analizė, išmokimo stebėjimo ir pažangos pamatavimo praktinių pavyzdžių aptarimas.     2. Metodinėse grupėse parengti susitarimai dėl pamokos struktūros tobulinimo ir jų laikymasis. | Stebėtos ir aptartos ne mažiau kaip 2 kiekvieno mokytojo pamokos per mokslo metus. Priimti susitarimai dėl pamokos struktūros tobulinimo. Pamokoje mokytojai grįžta prie išmoktų ar nesuprastų dalykų, atkreipia dėmesį į kiekvieną mokinį; tikrinant, kiek mokiniai suprato ir ką išmoko, veiksmingai remiamasi pamokos uždaviniu.  Dauguma mokytojų geba pamokose taikyti veiksmingas individualios mokinių pažangos ir pasiekimų pamokoje identifikavimo strategijas, skatina mokinius mokantis siekti asmeninės pažangos. | 2019–2020 m. m., 2020–2021 m. m. ir 2021–2022 m. m. stebėtos ir aptartos 12 tiesioginių ir 36 pradinių klasių mokytojų ir 16 5–IVg klasėse vedamų nuotolinių pamokų. Didesnė mokytojų dalis pamokoje grįžta prie išmoktų ar nesuprastų dalykų, atkreipia dėmesį į kiekvieną mokinį; tikrinant, kiek mokiniai suprato ir ką išmoko, veiksmingai remiamasi pamokos uždaviniu.  Metodinės grupės pateikė siūlymus, metodinė taryba parengė rekomendacijas dėl pamokos struktūros tobulinimo.  Dauguma mokytojų geba pamokose taikyti veiksmingas individualios mokinių pažangos ir pasiekimų pamokoje identifikavimo strategijas, skatina mokinius mokantis siekti asmeninės pažangos.  2021-06-22 Mokytojų tarybos posėdyje buvo analizuojami nuotolinio mokymosi rezultatai, patirtys, teikti pasiūlymai dėl nuotolinio darbo tobulinimo. Didžiausių ugdymosi sunkumų kilo rizikos grupės mokiniams, kuriems nuotolinis mokymasis visiškai netiko tiek dėl jų pačių mokymosi motyvacijos trūkumo, tiek dėl jų socialinės aplinkos.  Ignalinos rajono savivaldybės taryba 2021-10-28 sprendimu Nr. T-171 patvirtino Ignalinos r. Didžiasalio „Ryto“ gimnazijos nuostatus, kuriuose yra įteisintas mokymas nuotoliniu ugdymo organizavimo būdu pagal pradinio, pagrindinio ir vidurinio ugdymo programas. Patobulintas ir 2021-12-28 direktoriaus įsakymu Nr. V-83 patvirtintas „Ignalinos r. Didžiasalio „Ryto“ gimnazijos nuotolinio mokymo tvarkos aprašas“.  Visi mokiniai ir pedagogai įvaldę ir sėkmingai naudoja nuotolinio mokymosi platformą Office 365.  Sausio–birželio mėnesiais vyko 50–80 proc. sinchroninių pamokų. |
| 1.2. Ugdyti atsakingą mokinių požiūrį į mokymą(si). | 1.2.1. Ugdymo karjerai, profesinio informavimo ir profesinio konsultavimo sistemos gimnazijoje sukūrimas.  1.2.2. Sistemos įgyvendinimo stebėsena ir tobulinimas | Parengta ir pradėta įgyvendinti Ugdymo karjerai, profesinio informavimo ir profesinio konsultavimo sistema. Per kiekvienus mokslo metus:  – organizuotas susitikimas su bent vienu buvusiu gimnazijos mokiniu; – organizuotas susitikimas su bent vienu Ignalinos rajono verslininku; – aplankytos bent 2 rajone veikiančios įmonės/įstaigos;  – organizuotas vizitas bent į vieną regiono profesinio mokymo įstaigą, kolegiją, pagal poreikį, aukštąją mokyklą;  – ne mažiau kaip vienas renginys mokinių tėvams, supažindinantis su ugdymo karjerai kompetencijų ugdymu gimnazijoje. | Direktoriaus 2022 m. gruodžio 27 d. įsakymu Nr. V-102 patvirtintas Ugdymo karjerai, profesinio konsultavimo ir profesinio orientavimo tvarkos aprašas.  Įgyvendinama Ugdymo karjerai, profesinio informavimo ir profesinio konsultavimo sistema. Per 2020–2022 metus: nuolat dalijamasi informacija mokiniams, tėvams ir mokytojams apie nuotolinius mokymus, atvirų durų dienas profesinio ir aukštojo mokslo mokymosi įstaigose. Dalyvauta Litexpo parodoje Mokykla 2022 m. Dalyvauta projekte Women go tech (karjera IT sektoriuje). Vykdytos individualios konsultacijos karjeros planavimo klausimais.  Gimnazijos Ugdymo karjeros grupės nariams suteikta galimybė dalyvauti kvalifikacijos kėlimo seminaruose: Karjeros konsultavimo procesas, Šiuolaikiniai karjeros kompetencijų ugdymo metodai, Mokinių ugdymo karjerai ypatumai bendrojo ugdymo mokykloje. Bendrojo priėmimo į Lietuvos aukštąsias mokyklas sistemos mokymus profesinio orientavimo specialistams. Surinkta ir apibendrinta informacija apie mokinių žinojimo apie konsultavimo galimybes gimnazijoje, apie profesijas, jų pasirinkimą, studijų galimybes lygį (ką žino, ko reikia, ko norėtų). Dėl COVID 19 susiklosčiusios situacijos nuo 2020 m. kovo mėn. iki 2022 pradžios nebuvo organizuoti planuoti susitikimai ir aplankytos įstaigos. Vyko nuotoliniai klasių tėvų susirinkimai ugdymo karjerai kompetencijų gimnazijoje klausimais. Nuo 2022 m. rugsėjo mėnesio gimnazijoje pradėjo dirbti ugdymo karjerai specialistas. Rugsėjo–gruodžio mėnesiais gimnazijoje vyko 17 renginių, vienas jų nuotolinis, (paskaitos, pokalbiai, diskusijos, praktiniai užsiėmimai) mokiniams. |
| 1.3. Bendravimo ir bendradarbiavimo, klasės valdymo kompetencijų tobulinimas. | 1.3.1. Mokytojų bendradarbiavimas, savitarpio pamokų stebėjimas (aktyvieji ugdymo ir mokymosi motyvaciją skatinantys metodai) ir aptarimas.  1.3.2. Seminarai mokytojams  vaikų įtraukimo į probleminį mokymą bei kūrybiškumo ir kritinio mąstymo ugdymo klausimais.  1.3.3. Priimtų susitarimų dėl bendrų tvarkos, elgesio reikalavimų nuoseklus laikymasis. | Vyksta nuolatinis savitarpio pamokų stebėjimas ir aptarimas – ne mažiau kaip 90% gimnazijos mokytojų stebi, analizuoja kolegų pamokas (2018–2019 m. m. rodiklis – 86 %). Organizuoti bent 2 tiksliniai seminarai mokytojams. Taikomi aktyvaus mokymosi, mokymosi motyvaciją skatinantys metodai. Pagerėja mokinių darbas per pamokas, laikomasi gimnazijos elgesio taisyklių, priimtų susitarimų. | Nuotolinis mokymasis sutrukdė savitarpio pamokų stebėjimą. Mokytojai aktyviai dalyvavo mokymuose nuotoliniu būdu, daug bendradarbiavo, dalijosi patirtimi su kolegomis. Dalyvavo seminaruose: „Lietuvių kalbos metodika ir praktika“, „Aktyvi ir mokytis motyvuojanti pamoka“, „Kalbėjimo įgūdžių tobulinimas ir vertinimas anglų kalbos pamokoje ir ruošiantis egzaminui. Bendrųjų kompetencijų taikymas“, „Mokinių kritinio mąstymo ir problemų sprendimo gebėjimai ir jų vertinimas“, „Mokinių pažangos stebėjimas, vertinimas ir fiksavimas“, „Aktyvūs mokymo(si) metodai pamokoje“, „Nuotolinis mokymas: naujos technologijos ir naujos kryptys“, „Virtualių aplinkų panaudojimas šiuolaikinėse pamokose“, „Naujos matematikos mokymo tendencijos“, „Akademija MOKOSI MATEMATIKOS MOKYTOJAI“, „Specialiosios mokymo priemonės. Jų pritaikymas, atsižvelgiant į mokinių specialiuosius ugdymo(si) poreikius“. „Mokytojo praktinė patirtis mokant nuotoliniu būdu“, „Laiko vadyba pamokoje“, „Nuotolinis mokymas(is). Kaip pasirengti ir kokias priemones pasitelkti į pagalbą“, „Aktyvi ir mokytis motyvuojanti pamoka“, „Nuo vertinimo iki įsivertinimo: kaip ugdymo procesą paversti efektyvesniu“, „Mokytojų kompetencijų tobulinimas gilinant mokymosi bendradarbiaujant strategijos suvokimą ir praktinį taikymą“, „Bendravimas, suprantamas visiems“, „Kūrybinių įgūdžių ir kritinio mąstymo lavinimas pamokose“, „Ugdymo metodai, skatinantys socialinę ir emocinę asmenybės brandą. Įsivertinimo vaidmuo“. Mokytojai seminarų metu įgytas žinias sėkmingai pritaiko savo darbe. |
| 1.4. Nelankymo prevencijos priemonių efektyvinimas. | 1.4.1.Nelankymo prevencijos priemonių efektyvumo stebėjimas, analizė ir aptarimas;  1.4.2.Pamokų lankomumo apskaitos ir nelankymo prevencijos tvarkos aprašo tobulinimas. | Praleistų ir nepateisintų pamokų skaičius: 2018–2019 m. m. – 14,7; 2021–2022 m. m. – 12 praleistų be pateisinamos priežasties pamokų skaičius vienam mokiniui. | 2021–2022 m. m. 11,6 praleistų be pateisinamos priežasties pamokų skaičius vienam mokiniui. |
| 1. **TIKSLAS. *Saugios aplinkos gimnazijoje kūrimas****.*   2020 m. buvo tęsiamos 2019 m. kovo mėnesį pasirašytos sutarties dėl OPKUS (Olweus programos užtikrinimo sistemos) gimnazijoje diegimo 2019–2021 m. veiklos. Įgyvendinant šią sutartį gimnazijoje buvo stebima ir analizuojama situacija, susitarimų laikymasis, priimami ar koreguojami sprendimai. 2020 m. gruodžio mėnesį gauti paskutinės apklausos rezultatai – patyčių lygis, palyginus su 2019 m., sumažėjo nuo 19,5 proc. iki 17,5 proc. Rezultatas yra geras.  Siekiant didesnio bendruomenės saugumo 2020 m. įrengtos papildomos vaizdo stebėjimo kameros didžiausią riziką keliančiose vietose „Ryto“ gimnazijoje bei vaizdo stebėjimo sistema Dūkšto skyriuje.  Olweus programos kokybės užtikrinimo sistemos (OPKUS) įgyvendinimas užbaigtas.  2020 m. gimnazija dalyvavo projekto „Saugios aplinkos mokykloje kūrimas II“ veikloje „Psichologinės pagalbos teikimas“. Vykdant šį projektą 2020 m. rugsėjo-gruodžio mėnesiais „Ryto“ gimnazijoje bei jos Dūkšto ir Naujojo Daugėliškio skyriuose dirbo 2 psichologai, buvo teikiamos psichologinės pagalbos paslaugos pagal bendruomenių poreikį: bazinėje mokykloje – 55 val. individualių konsultacijų, Naujojo Daugėliškio skyriuje – 44 val. individualių konsultacijų, paskaita mokytojams, 7 klasės valandėlės, Dūkšto skyriuje – 25 val. individualių konsultacijų, 5 klasės valandėlės. Gimnazija sudarė sutartis dėl papildomų individualių konsultacijų, kurios teikiamos tiek kontaktiniu, tiek nuotoliniu būdu.  Gimnazija dalyvauja įgyvendinant Nacionalinės švietimo agentūros vykdomo projekto „Saugios elektroninės erdvės vaikams kūrimas“ priemonės „Ugdymo turinio tobulinimas ir naujų mokymo organizavimo formų kūrimas ir diegimas“ veiklas. Gimnazijoje ir jos Naujojo Daugėliškio bei Dūkšto skyriuose jau įrengtos naujos papildomos belaidės interneto prieigos zonos. Projekto vykdytojai atsižvelgė į situaciją ir operatyviai reagavo į prašymą paskubinti darbus, tad saugios sąlygos nuotoliniam mokinių mokymuisi mokykloje sudarytos jau dabar.  2020 m. dėl ekstremalios situacijos kilo papildomų iššūkių bendruomenės saugumui užtikrinti. Nepaisant to, kad dalis darbų buvo atlikta pavasarį (įsigyta priemonių, bendruomenė supažindinta su saugos reikalavimais, parengta informacinė medžiaga ir pan.), rudenį reikėjo pasiruošti naujiems mokslo metams neįprastomis sąlygomis, kontaktiniu būdu. 2020-08-28 Mokytojų tarybos posėdyje buvo aptarta, kaip bus organizuojamas ugdymo procesas, paskirstyti srautai, teikiama pagalba mokiniams, organizuojamas jų pavėžėjimas, maitinimas. Nauji mokslo metai prasidėjo sklandžiai. Gaila, kad dėl saugumo reikėjo atsisakyti daugelio gimnazijos tradicijų tiek užbaigiant mokslo metus, tiek pradedant naujuosius.  Rudenį, grįžus į mokyklą mokytis kontaktiniu būdu, bazinėje mokykloje ir jos skyriuose laikomasi bendrų saugumo reikalavimų: turima pakankamai apsaugos (veido kaukių, pirštinių) ir dezinfekavimo (rankų, paviršių) priemonių, bazinėje mokykloje yra patalpų dezinfekavimo mašina, visi bendruomenės nariai supažindinti su saugos reikalavimais, parengta informacinė medžiaga, sureguliuoti mokinių srautai ir pan. | | | |
| 2.1. Netinkamo elgesio apraiškų mažinimas. | 2.1.1. Tiksliniai mokymai bendruomenei konstruktyvaus problemų sprendimo, išvengiant konfliktinių situacijų, streso mažinimo klausimais.  2.1.2. Elgesio taisyklių, susitarimų laikymasis.  2.1.3. Papildomų vaizdo stebėjimo kamerų gimnazijoje įrengimas. | Gimnazijoje organizuoti bent po 1 seminarą (mokymus) tikslinėms grupėms:  mokiniams;  pedagogams ir gimnazijos darbuotojams;  tėvams.  Įrengtos 3 vaizdo stebėjimo kameros | Vaiko gerovės komisija nuolat nagrinėja netinkamo mokinių elgesio apraiškas, aiškinasi konfliktines situacijas. Bendradarbiaujama su tėvais, seniūnijų socialiniais darbuotojais, vaiko teisių apsaugos skyriumi, policija siekiant sumažinti netinkamo mokinių elgesio atvejų.  2022 m. gruodžio mėn. mokinių atstovų, mokytojų atstovų ir valgyklos darbuotojų susirinkime iš naujo susitarta dėl elgesio taisyklių valgykloje.  Siekiant didesnio bendruomenės saugumo bazinėje mokykloje įrengta 12 vaizdo stebėjimo kamerų didžiausią riziką keliančiose vietose bei 2 vaizdo stebėjimo sistemos Dūkšto skyriuje.  2022 m. bazinėje mokykloje įrengtas sensorinis kambarys. |
| 2.2. Patyčių prevencijos programos įgyvendinimas. | 2.2.1. Pasirinktos patyčių prevencijos programos (-ų) įgyvendinimas.  2.2.2. Klasių vadovų, dalykų mokytojų kompetencijų pastebėti, atpažinti ir reaguoti į patyčias stiprinimas.  2.2.3. Mokinių tėvų įtraukimas į patyčių prevencijos programos vykdymą, konsultavimas vaikų saugumo užtikrinimo klausimais.  2.2.4. Psichologinės pagalbos teikimas. | 2020 m. baigus vykdyti OPKUS (Olweus programos kokybės užtikrinimo sistema), aptartos ir pasirinkta vykdyti nauja(-os) patyčių prevencijos programa(-os).  Mokytojai atpažįsta ir nedelsiant reaguoja į patyčias.  Patyčių lygis 2019 m. pabaigoje – 17,4 %;  2022 m. pabaigoje – sumažėjęs ne mažiau nei 0,4 %.  40 % tėvų dalyvaus bent viename patyčių prevencijos renginyje. | Atlikus tyrimą 2022 m. lapkričio mėn., paaiškėjo, kad patyčių lygis gimnazijoje – 16%. Tai reiškia, kad patyčių lygis, palyginus su 2019 metais sumažėjo 9%.  Vyko Geros savijautos programos užsiėmimai, klasių valandėlės smurto ir patyčių prevencijos tema, vyko Savaitė be patyčių.  Gimnazijoje 2021 ir 2022 metais buvo vykdomos šios prevencijos programos: „Antras žingsnis“, LIONS QUEST gyvenimo įgūdžių ugdymo programos „Laikas kartu“, „Paauglystės kryžkelės“, „Raktai į sėkmę“. Šios programos padeda formuoti mokinių socialinius įgūdžius, spręsti elgesio problemas, mažinti patyčių apraiškas.  2021 ir 2022 metais gimnazija dalyvavo projekto „Saugios aplinkos mokykloje kūrimas II“ veikloje „Psichologinės pagalbos teikimas“. Vykdant šį projektą 2020 m. rugsėjo–gruodžio mėnesiais „Ryto“ gimnazijoje bei jos Dūkšto ir Naujojo Daugėliškio skyriuose dirbo 2 psichologai, buvo teikiamos psichologinės pagalbos paslaugos pagal bendruomenių poreikį: bazinėje mokykloje – 204 val. individualių konsultacijų, Naujojo Daugėliškio skyriuje – 88 val. individualių konsultacijų, paskaita mokytojams, 14 klasių valandėlių, Dūkšto skyriuje – 50 val. individualių konsultacijų, 10 klasių valandėlių. Gimnazija sudarė sutartis dėl papildomų individualių konsultacijų, kurios teikiamos tiek kontaktiniu, tiek nuotoliniu būdu. |
| 2.3. Žalingų įpročių prevencija. | 2.3.1. Edukaciniai renginiai apie psichotropinių medžiagų žalą.  2.3.2. Sveikatingumo, sporto renginių organizavimas, mokinių įtraukimas į sveikatą stiprinančias veiklas.  2.3.3. Bendradarbiavimas su tėvais, bendruomene, policija užkardant nepilnamečių rūkymą. | Bent vienas prevencinis renginys kasmet atskirų amžiaus grupių mokiniams.  Bent 2 sveikatingumo renginiai kasmet. | Vyko Geros savijautos programos užsiėmimai, klasių valandėlės žalingų įpročių prevencijos temomis. Bendradarbiavome su policijos pareigūnais, kurie kelis kartus per metus dalyvauja klasių valandėlių metu ir kalbasi su vaikais apie pavojų vartojant psichotropines medžiagas, su tėvais apie tai, kaip apsaugoti vaikus ir kur kreiptis pagalbos. Kiekvienais metais pavasarį ir rudenį gimnazijoje organizuojama Sveikatingumo diena. Tai renginys, kuriame dalyvauja visa gimnazijos bendruomenė. Tačiau dėl karantino trijų tokių renginių teko atsisakyti. |

# IV SKYRIUS

# GIMNAZIJOS STRATEGIJA

## 4.1. Filosofija, vizija, misija, vertybės

**Filosofija**

Kas išsaugoja sena ir kartu sugeba įgyti naujų žinių, naujos patirties, tas gali būti žmonėms mokytojas ir pavyzdys.

Konfucijus.

**Vizija**

Gimnazija – moderni, inovatyvi, puoselėjanti istorinę-kultūrinę krašto atmintį.

**Misija**

Gimnazija:

– suteikia vaikui galimybę gauti ikimokyklinį, priešmokyklinį, pradinį, pagrindinį ir vidurinį išsilavinimą bei tenkinti saviraiškos poreikius;

– siekia ugdymo ir ugdymosi kokybės;

– kuria jaukią, psichologiškai ir fiziškai saugią aplinką;

– bendrauja ir bendradarbiauja su mokinių tėvais (globėjais) bei socialiniais partneriais;

– ugdo pilietiškumą, saugo bei puoselėja krašto istorinį-kultūrinį paveldą;

– atvira visuomenei.

**Vertybės**

– Veiklos kokybė ir atsakomybė.

– Bendradarbiavimas, tolerancija, pasitikėjimas, atvirumas.

– Tradicijų puoselėjimas.

## 4.2. Strateginiai tikslai ir uždaviniai

|  |  |  |  |  |  |
| --- | --- | --- | --- | --- | --- |
| **I TIKSLAS. *Tobulinti ugdymo(si) kokybę, siekiant, kad kiekvienas mokinys pagal savo galimybes įsitrauktų į ugdymo(si) procesą.*** | | | | | |
| **Uždaviniai** | **Priemonės** | **Pasiekimo indikatorius** | **Pasiekimo laikas** | **Atsakingi vykdytojai** | **Numatomi finansavimo šaltiniai** |
| * 1. Sėkmingai diegti atnaujintą ugdymo turinį (UTA). | * + 1. Kryptingas kvalifikacijos tobulinimas vadovams, mokytojams, švietimo pagalbos specialistams UTA aktualijomis.     2. Pasirengimo diegti UTA situacijos analizė ir poreikių nustatymas     3. Kolegialios metodinės pagalbos bei paramos teikimas.     4. Įgyvendinama atnaujinta priešmokyklinio ugdymo programą įtraukiant įvairių poreikių vaikus, siekiant ugdytinių ugdymosi pažangos. | Kiekvienas vadovas, mokytojas, švietimo pagalbos specialistas dalyvavo bent viename Ugdymo turinio atnaujinimo (UTA) kvalifikacijos tobulinimo renginyje.  Stebėtos ir aptartos ne mažiau kaip 2 kiekvieno mokytojo pamokos/veiklos per mokslo metus. Metodinėse grupėse parengti susitarimai dėl pamokos struktūros ir veiklų organizavimo tobulinimo.  Dauguma mokytojų suplanuoja ir per mokslo metus praveda bent po vieną STEAM pamoką ir bent po dvi pamokas, į kurias integruotas kultūrinis ugdymas. | 2023–2025 | Direktorius, direktoriaus pavaduotojas ugdymui, metodinių grupių pirmininkai. | Mokymo lėšos, žmogiškieji ištekliai |
| * 1. Tobulinti individualios mokinių pažangos vertinimo, stebėjimo ir fiksavimo sistemą. | * + 1. Priimti susitarimai dėl individualios mokinių pažangos vertinimo, stebėjimo, fiksavimo ir pagalbos teikimo sistemos tobulinimo. | Atnaujintas ir patvirtintas Individualios mokinio pažangos stebėjimo ir pagalbos teikimo tvarkos aprašas.  Atnaujintas ir patvirtintas mokinių pažangos ir pasiekimų vertinimo tvarkos aprašas.  Kiekvieniems mokslo metams parengiamas Pagalbos mokiniams teikimo planas.  Labai gerai ir gerai besimokančių mokinių dalis 2025 metais – ne mažesnė nei 43,5 proc. | 2023–2024 | Direktorius, direktoriaus pavaduotojas ugdymui, metodinių grupių pirmininkai. | Mokymo lėšos, žmogiškieji ištekliai |
| * 1. Gerinti mokinių lietuvių kalbos ir matematikos pasiekimus. | * + 1. Lietuvių kalbos ir matematikos mokytojų kompetencijų tobulinimas.     2. Rengdami ilgalaikius teminius planus mokytojai pasilieka pakankamai laiko kurso kartojimui.     3. Kiekvieną pamoką mokytojai skiria laiko aptarti namų darbų užduotis.     4. Pamokose mokytojai taiko teksto suvokimo strategijas (raktinių žodžių išskyrimą, pagrindinės minties formulavimą ir pan.).     5. Mokinių lietuvių kalbos ir matematikos mokymosi motyvacijos stiprinimas.     6. Mokinių domėjimosi matematika skatinimas.     7. Mokinių dalyvavimo įvairiuose matematiniuose konkursuose, olimpiadose skatinimas. | Lietuvių kalbos ir matematikos mokytojai dalyvauja tiksliniuose lietuvių kalbos ir matematikos mokymo kvalifikacijos tobulinimo renginiuose bent du kartus per metus. Metodinėse grupėse dalinasi gerąja patirtimi.  Mokiniai pasieks geresnių ugdymosi rezultatų – 2025 metais PUPP lietuvių kalbos gavusių 6–10 balų mokinių dalis ne mažesnė nei 65 proc., matematikos gavusių 6–10 balų mokinių dalis ne mažesnė nei 28,68 proc.  Gimnazija siūlo vaikams tris su matematika susijusias neformaliojo švietimo programas.  Per mokslo metus dalyvavusių matematinėse veiklose (olimpiadose, konkursuose, renginiuose ir kt.), mokinių skaičius kiekvienais mokslo metais didėja.  Kartą į pusmetį metodinėse grupėse ir Mokytojų taryboje. aptariamas mokinių lietuvių kalbos ir matematikos pasiekimų gerinimo ir mokymosi pagalbos teikimo efektyvumas. | 2023–2025 | Direktorius, direktoriaus pavaduotojas ugdymui, dalykų mokytojai. | Mokymo lėšos, žmogiškieji ištekliai |
| * 1. Ugdyti atsakingą mokinių požiūrį į mokymą(si). | * + 1. Ugdymo karjerai, profesinio informavimo ir profesinio konsultavimo sistemos gimnazijoje stebėsena ir tobulinimas. | Įgyvendinama Ugdymo karjerai, profesinio informavimo ir profesinio konsultavimo sistema.  Per kiekvienus mokslo metus:   * organizuotas susitikimas su bent vienu Ignalinos rajono verslininku; * aplankyta bent 1 rajone veikianti įmonė/įstaiga; * organizuotas vizitas bent į vieną regiono profesinio mokymo įstaigą, kolegiją, pagal poreikį – aukštąją mokyklą; * ne mažiau kaip vienas renginys mokinių tėvams, supažindinantis su ugdymo karjerai kompetencijų ugdymu gimnazijoje. * nuolat dalijamasi informacija mokiniams, tėvams ir mokytojams apie nuotolinius mokymus, atvirų durų dienas profesinio ir aukštojo mokslo mokymosi įstaigose. * Nuolat vykdomos individualios konsultacijos karjeros planavimo klausimais mokiniams. * per metus pravesti mažiausiai du (1–6 klasėse) ir keturi (7–8 klasėse), penki (Ig–IVg klasėse) užsiėmimai savęs pažinimo, profesijų pažinimo ir galimybių įsidarbinti klausimais.   Per 2024–2025 mokslo metus praleistų pamokų skaičius vienam mokiniui – ne daugiau nei 70. | 2023–2025 | Direktorius, direktoriaus pavaduotojas ugdymui, Ugdymo karjerai grupės vadovas | Mokymo lėšos, žmogiškieji ištekliai |
| * 1. Didinti įtraukiojo ugdymo galimybes. | * + 1. Informacijos sklaida apie įtraukųjį ugdymą tikslinėms grupėms – mokytojams, tėvams, mokiniams, kt. mokyklos bendruomenės nariams.     2. Mokinių ugdymo individualizavimas.     3. Sensorinio kambario įveiklinimas.     4. Universalaus dizaino patalpų įrengimas.     5. Mokytojų ir švietimo pagalbos specialistų kvalifikacijos tobulinimas įtraukiojo ugdymo aktualijomis. | Įvykdyta sklaida tikslinėms grupėms per susirinkimus. Organizuoti bent 2 tiksliniai seminarai įtraukiojo ugdymo klausimais gimnazijos pedagogams.  25 proc. 1–IIg klasių mokiniams parengti individualūs ugdymo planai.  Sensorinis kambarys papildytas priemonėmis.  Yra mokytojo padėjėjas, galintis, atsiradus poreikiui, dirbti sensoriniame kambaryje.  Pritaikyti pirmo aukšto sanitariniai mazgai. | 2023–2025 | Direktorius, direktoriaus pavaduotojas ugdymui, metodinių grupių pirmininkai, mokytojai, švietimo pagalbos specialistai, direktoriaus  pavaduotojas ūkiui | Mokymo lėšos, savivaldybės biudžeto lėšos, projektų, rėmėjų lėšos, žmogiškieji ištekliai |
|  | | | | | |
| **II TIKSLAS.** ***Saugios aplinkos gimnazijoje kūrimas****.* | | | | | |
| **Uždaviniai** | **Priemonės** | **Pasiekimo indikatorius** | **Pasiekimo laikas** | **Atsakingi vykdytojai** | **Lėšų poreikis, numatomi finansavimo šaltiniai** |
| 2.1. Netinkamo elgesio apraiškų mažinimas. | 2.1.1. Mokinių elgesio taisyklės ir mokytojų etikos kodeksas. | Mokinių elgesio taisyklės skelbiamos gimnazijos svetainėje, koridoriuose ir kabinetų stenduose, t. y. gerai matomose vietose; su jomis mokiniai supažindinami pasirašytinai per pirmąsias klasių valandėles mokslo metų pradžioje; esant poreikiui taisyklės primenamos pakartotinai ar individuliai.  Mokytojų etikos kodeksas skelbiamas matomose vietose, nuolat primenamas pedagogų susirinkimų metu. | 2023–2025 | Direktorius, pavaduotojas ugdymui klasių vadovai, mokytojai. | Mokymo lėšos, , aplinkos lėšos, žmogiškieji ištekliai |
| * 1. Emocinės aplinkos gimnazijoje gerinimas. | * + 1. Bendruomenę stiprinantys renginiai.     2. Patyčių dėžutės įdiegimas.     3. Projektų, skirtų emocinei aplinkai mokykloje gerinti, rengimas ir įgyvendinimas.     4. Psichologinės pagalbos prieinamumo didinimas.     5. Mokinių emocinės savijautos pamoku metu stiprinimas. | 1–2 renginiai per mokslo metus.  Įdiegta ir veikia patyčių dėžutė.  1 projektai kiekvienai klasei per mokslo metus.  Pagal poreikį mokiniams, mokinių tėvams, mokytojams, kitiems gimnazijos darbuotojams užtikrinama psichologo pagalba.  Emocinis klimatas mokykloje – ne mažesnis nei 7 balai. | 2023–2025 | Direktorius, pavaduotojas ugdymui, Vaiko gerovės komisija, socialinis pedagogas, klasių vadovai, mokytojai | Mokymo lėšos, žmogiškieji ištekliai |
| * 1. Saugios ir jaukios, mokinių ir jų tėvų poreikius tenkinančios vidaus aplinkos kūrimas | * + 1. Bazinės mokyklos ir Dūkšto skyriaus ikimokyklinio ir priešmokyklinio ugdymo grupių aprūpinimas baldais ir ugdymo priemonėmis.     2. Gimnazijos erdvių modernizavimas. | Bazinėje mokykloje atnaujinta grupių patalynė (30 komplektų: užvalkalai, užvalkaliukai pagalvėms, paklodės), pakeisti baldai (stalai, kėdutės, drabužinės spintelės, spintelės žaislams) ikimokyklinio ugdymo grupėje (1–4 m).  Dūkšto skyriuje baldais (stalai, kėdutės, drabužinės spintelės, spintelės žaislams) aprūpinta ikimokyklinio ugdymo grupė, įrengta žaidimų ir poilsio erdvė.  Gimnazijos ikimokyklinio ir priešmokyklinio ugdymo grupės papildytos ugdymo priemonėmis, skatinančiomis kūrybiškumą.  Įrengtas informacinis ekranas, įgytos modernios priemonės technologijų kabinetui, įrengta lauko klasė. | 2023–2024 | Direktorius, pavaduotojas ugdymui, direktoriaus pavaduotojas ūkiui | Mokymo lėšos, žmogiškieji ištekliai |

## 4.3. Strateginio plano įgyvendinimo stebėsena

Strateginio plano įgyvendinimo stebėsena atliekama viso proceso metu. Strateginio plano neatsiejama dalis yra metinių veiklos planų įgyvendinimas. Gimnazijos direktorius stebi ir vertina, ar Gimnazija įgyvendina strateginius tikslus, ar darbuotojai vykdė numatytus uždavinius, ar vykdomos priemonės yra efektyvios, inicijuoja strateginio plano patikslinimą.

Kiekvienais metais sausio mėn. pristato ataskaitą apie strateginio plano vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_